The Project Gutenberg eBook of Väljemmillä vesillä

This eBook is for the use of anyone anywhere in the United States and most other parts of the world at no cost and with almost no restrictions whatsoever. You may copy it, give it away or re-use it under the terms of the Project Gutenberg License included with this eBook or online at www.gutenberg.org. If you are not located in the United States, you will have to check the laws of the country where you are located before using this eBook.

Title: Väljemmillä vesillä

Author: Kasimir Leino

Release date: July 18, 2005 [eBook #16326]

Most recently updated: December 12, 2020

Language: Finnish

Other information and formats: www.gutenberg.org/ebooks/16326

Credits: Produced by Tapio Riikonen

*** START OF THE PROJECT GUTENBERG EBOOK VÄLJEMMILLÄ VESILLÄ ***

Produced by Tapio Riikonen

VÄLJEMMILLÄ VESILLÄ

Kirjoitti

Kasimir Leino

Otava, Helsinki, 1893.

SISÄLLYS:

»Väljemmillä vesillä»

Elämän laulu I-VI

Isänmaallisia:

»Yhteisvoimin yhteistyöhön!»

Kansalleni

Juhlaruno Kuopion laulu- ja soittojuhlassa 18-20/6 1891

En jouda, en jouda! I-II

Maisteri-kekkerit

Kummakos jos maamme kallis?

Kuusi kalliolla

Vuoden vaiheilla

Kerjäläisen jouluilta (kuvaus)

Mielialoja ja tunteita:

Syksyinen mieliala

Niin herkkä kuin haavan lehti

Tuuliajolla

Talvitunnelma

Väsyksissä

Mä olen kuin siipehen ammuttu lintu

Onnensa kukkulalla

Unta

Niin uskollisna kuin taivahan tähdet

Hän

Vastaisen ai'an vieno auerpilvi

Kuin leikkii lämmin säde suvipäivän

Hyljätty

Et lempeni haavoja lääkitä voi!

Kuin huolivi kuutamon kultanen vyö

Niinkuin merten myrskysäillä

Neiti B:lle

Impeni I-III

Mä suutelin häntä ja itkin

Äitini silmät

Kauniimpi sentään

Viattomuuden uni

Mietelmiä:

»Tunne itsesi»

Elon mahti

Kuka on onneton?

Ivallisia:

»Ihan kaavahan keisarikunnan»

Turvassa vanhain ja valtion

Eräälle kaunottarelle

Eräälle äidille

Kevätkylmät

Eräälle arvostelijalle

Vanhojen matkijalle

»VÄLJEMMILLÄ VESILLÄ».

»Mä tahdon tuonne taisteluun ja

Miesten moiseks tulla.

Mä tahdon tarmon koitteluun

vesille väljemmille».

(Ristiaallakosta.)

Kun kotilahden laineita ma ennen lassa sousin

Tai kotikummun harjulle kun kevät-illoin nousin,

Niin näin mä kaidan salmen suun ja siitä merta, merta,

Mi silmiäni viehätti ja kiihoitutti verta.

Tuo laaja, uljas ulappa se siinti houkutellen

Ja sinne aina mieli mun nyt hehkui intoellen:

Ei auta äidin varoitus, ei kyyneltulvat auta,

Mun täytyy tuonne otteluun, vaikk' olkoon tuo mun hauta.

En lahden tyyntä soutamaan mä ainiaaksi luotu,

Mun lienee myöskin kuntoain kai kerran koittaa suotu,

Ja vaikka voimat voipukoon ja menköön halki haaksi,

Mun täytyy ennen koitella kuin kuolen, muutun maaksi.

Näin mietin nuorra mielessäin ja kiihko tuosta karttuu,

Mä vanhenen ja voimistun ja vartaloni varttuu; —

Niin työnnän venhon vesillen ja ruoriin muka astun,

Vaan virran pyörre valtaa mun kuin pienen pilkelastun.

Tuo pyörre mua miellyttää, sen vauhti huimaa päätä,

Tää onhan sentään elämää, ei aina tyyntä säätä;

Mä laulan, nautin, riemuitsen nyt ristiaallokossa

Ja vauhdin vuoksi aatokset on vallan huumiossa.

Mut ai'an tullen tuohonkin jo tottuu, kyllästyypi,

Ja vitkallensa vihdoinkin se mulle selviytyypi:

Mä pyörin polo paikallain, mä virran kanssa kuljen,

Ja luulen matkan eistyvän, kun silmät kiinni suljen.

Ei pyörintä oo kulkua, ei myötävirta merta —

Mun tästä lemmon pyörteestä kai täytyy päästä kerta;

Mä tahdon tuonne seljemmäs vesille väljemmille,

Mä tahdon ottaa oman tien ja saada venhon sille.

Nään tuolta aavan ulapan ja aallot hyrskyharjat

Ja mielessäni vaihtelee niin kummat kuvasarjat:

Nään kuinka toiset riemuiten he laskee seljemmäksi

Ja kuinka kuolon kauhistus saa toiset kelmeäksi.

Niin monen purjeet puhkiaa ja aallot haaksen hautaa,

Ei heidän tiestään jäljet näy, ei venhostansa lautaa,

He ijäks sinne suistuvat, ei muista kenkään heitä,

Ja tuskin äiti vuodattaa nyt heille kyyneleitä.

Niin monen monta lailla mun sai halu lainehille,

Niin monen monta sinne jäi, sai haudan toivehille,

Ja toiset taistoon kyllästyi ja kotilahteen kääntyi

Ja kuoli ennen äidin luo kuin tuonne kauas nääntyi.

Tään kaiken, kaiken kyllä näin, vaan siit' en paljo huollut:

Sam' onhan minne haudataan, kun kerran mies on kuollut;

Ja kuoloakin kurjempi on elo taisteloitta,

Se mielen tyysti tylsentää ja rinnan autioittaa.

Siis käyköön kuinka käyneekin, mä lähden ulapalle,

Ja jos mä voin, niin riemuiten mä näytän maailmalle,

Ett' tarmo voittaa vastukset ja into kunnon antaa

Ja pursi pienen pienikin voi joskus kauas kantaa.

Niin tartun tuosta airoihin ja soudan, soudan, soudan,

Ja työhön uutta vointoa mä vastuksista noudan;

Niin vihdoin venhe vapautuu jo tuosta pyörtehestä,

Ei oman suunnan vaalia nyt enää virta estä.

Mä lasken läpi salmen suun, käy vedet väljemmäksi,

Ja meren vilpas tuuli vie mun ruuhen seljemmäksi:

Jo ilma raitis, suolainen mun keuhkot kaikki täyttää

Ja mihin koito ky'ennen, sen voin nyt muille näyttää.

Puhalla tuuli puhtoinen, vie pienet huolet multa

Ja toivon maalta viesti tuo, niin kauvan kaivatulta;

Opeta laulu vapauden ja suuren innostuksen,

Mun mieli näille altis on ja töille uhrauksen.

Sä meren aavan hallitset ja kuljet mistä tahdot,

Sä nostat vuoriks aaltoja ja aaltoloille vahdot,

Sä oman tiesi itse luot ja laulat vapautta,

Sen päivän sulopaistetta, sen aamun armautta.

Mä tahdon laulus kuunnella ja sille muodon antaa —

Oi, jospa vain mun ääneni vois merten halki kantaa,

Vapauden laulun laulaisin mä lahden soutajille,

Mun laulu heidät tenhoais vesille väljemmille!

En tiedä onko kangastus tuo maa, min nään mä tuolla,

Vaan sinne tahdon, vaikka mun ois pakko tielle kuolla!

Jos sinne kerran pääsen vain ja nähnen rannan uuden,

Niin kohta kotikansallein mä saatan salaisuuden.

Siis ylös purjeet kaikki nyt ja kokka kohden tuulta,

Pois luovin hankavastaiseen mä kaidan salmen suulla —

Kohoita Ahti aaltojas, mä lasken halki heistä:

Nyt ehkä löytyy oma tie tuhanten muiden teistä!

ELÄMÄN LAULU.

I.

Kun kaaoksesta kaikkeuden

Loi luoja maailmoita,

Kun sumut sankat yöhyen

Säteistä päivän kirkkauden

Hän selvitteli laulullansa —

Niin taivot kaartui, säihkyi salamoita,

Ja kuut ja tähdet kiertoon orjistuivat

Ja vuoret nousi

Ja uomat uurtui

Ja virrat vuolahat lannistuivat.

Ja laulun tenhosta tammet nousi,

Jo tammet nousi ja hongat hyötyi

Ja elämännestehen hetteet hersyi

Vihrytvaippahan luonnon verhoin;

Nousp' on nurmihin nuoret heinät,

Kasvoi kukkia kangashiekat,

Norot marjoja maasta työnsi,

Solkikoivuja soiset notkot,

Lehdot leppien aaluvoita,

Laaksot lintujen laulupuita.

Ja ihmehintä kaikist' ihmehistä

Luojan laulun oli taikavoima,

Joka luontoon kätki kummat kielet,

Tuhatkielen laulun kanteloisen,

Soinnut kauniit sekä soraäänet,

Joiss' on luonnon suuri sävelistö,

Luonnon kaikkivoipa,

Luojan aina soipa,

Suuri, mahtava,

Rikas, ankara,

Surunvieno sekä huolen hellä

Kaikkisuuden iki-kanteloinen.

Tämän luonnon suuren soittoneuvon,

Jonka laulullansa luoja loi,

Sen nyt kumman vuolas sävelvirta

Korvihimme kaikkialta soi,

Tuhatkielin,

Tuhatmielin,

Soraäänin,

Sointuäänin

Noin se vastaan ryöppyää,

Kuulokalvot yllättää —

Kunpa vain on ihmishenki,

Sydän ahdas, angervoinen,

Voisi kaikki kielet kuulla,

Kuulla vuolaat sävelvirrat

Luonnon laajan laulukanteleessa.

II.

Kun kevätpäivä kirkastuu

Ja puhkee leimahtaen pilvilöistä,

Kun luonto luomaan havautuu

Ja tointuu talven pitkällisen öistä,

Kun luonnotar muuttavi muotoaan,

Ja milloin itkevi itkujaan,

Milloin viluissansa

Värjyy,

Milloin vihoissansa

Ärjyy.

Säihkyy salamoita,

Pilvin taivot peittää,

Uhkaa maailmoita

Surman suuhun heittää,

Milloin hymyy, kyynel silmässänsä,

Milloin ähkyy synnyintuskissansa

Nauttein sentään luomiskyvystänsä,

Luomiskyvystä ja voimastansa —

Silloin soimaan alkaa kumma kannel,

Luonnon laajan suuri lauluharppu,

Soittavi myrskyä maailmaan,

Soittavi untelot toimintaan;

Luoden vinhoja tuulispäitä

Velloo vyöryjä laineiden,

Reutoo, murskavi merten jäitä,

Laulaa laulua keväimen.

Silloin helkkyy herkkä luonnonkannel,

Tuhatkielin laulaa virttä elämän,

Tuhat luonnotarta kuuluu kaikkialta

Elon antajaansa lauluin kiittävän:

Kuohukoski vuorten valanteessa,

Joka vauhkon lailla, vaahtosuuna,

Kallion kieleltä kuiluhun syöksee

Riemuten hurjasta leikistään,

Kiittää mahtavalla laulullansa

Kostajata julman sortajansa.

Vapaudesta, talven toivotusta,

Laulaa merten laine lakkapäinen,

Vyöryissänsä milloin syvänteissä,

Milloin rannan louhiin roiskahdellen;

Siintäväisen,

Kuultavaisen,

Ihalaisen ilman kannen alla,

Kimpoo kiurut tuolla korkealla,

Kiurut, leivot kaikki kilvoitellen

Soittaa kieltään luonnon kanteleessa.

Käki kukkuu kultarinta

Vaaran vehmaan viertehellä,

Kukkuu huolet, kukkuu riemut,

Kukkuu haikeat halunsa;

Taikka lehdon liepehellä

Raksuttaapi laulurastas

Kuusen kukkean nenässä;

Joen suussa jouhisorsa,

Tavi rannan ruohikossa

Soittelevi soitintansa

Kilvan joutsenen keralla,

Joka seljän ulapalla

Leijuu ulpulumpeen lailla,

Kilvan angen allin kanssa,

Joka surkunuotillansa

Sekin luonnon kieltä soittaa.

Sitä huojuu heilulatvat hongat,

Sitä soittaa hennot heisipuut,

Sitä korven vanhat aarniaihkit,

Noron koivut, rannan raidat muut.

Kaikki kieliä on luonnon harpun,

Tuulenhengen niitä tuutiessa,

Kaikki soivat taikalaulun lailla

Luonnon mahdin niitä soitellessa.

Näin luonto laaja laulua on täynnä,

On kumma kannel tuhatkielinen,

Min säveltulvan tunnerunsas vuoksi

Käy sentään kaikki sointuun yhtehen.

Mut luonto muu sai tyytyä muruihin,

Vaan yhden suotiin

Täss' soittaa täysin sävelin,

Ja kuulla kaikki luonnon suuret laulut,

Joita kumpus kielet jättikantelon,

Ja huolla huolet, tuntee tuskat, riemut,

Ja kuulla lyönnit luonnon valtimon —

Tää laajan luonnon tuntehikas tulkki,

Tää laulun suuren herkin kaikukalvo,

Tää ihmekannel kaikkeuden

On ihminen.

III.

Niin, luonnon laulun sävelvuo

Se rikkahana kaikuu rinnassamme,

Sen lähtehistä hengen juuret juo

Jo syntymässä,

Sen vienon hellät sävellainehet

Ne meissä tuudittaapi tuntehet

Jo kehdossamme;

Ja elämässä

Ne aina, aina sitten kaikuu, raikuu;

Paisuu milloin kosken kuohunnaksi,

Myrskyn mylvinnäksi raivostuupi,

Milloin helkkyy hellin kaihonkielin,

Kaihonkielin sekä toivonmielin,

Kunnes sointuu yhteen luonnon soiton kanssa,

Kunnes tuntee varmaan angen asemansa,

Kunnes hiljaa, hiljaa luonnon kannelkaiku

Rinnassamme sammuu, sammuu, sammuu.

Lauloi äiti ensin kätkyellä,

Emo vieritteli tuudittaissa

Virttä vienon, hellän viehkeintä

Iän kaiken halki kaikuvaista:

Nukkui kyyhky kehdossansa,

Uinaeli äidin ulpu

Nähden unta autereista,

Kuinka leikki luonnon immet,

Kassapäiset karkeloitsi

Saarella selällisellä

Terhenniemen tanterella

Sinipiian soitellessa

Vellamoisen vierittäissä.

Maammopa valvoi marjuttansa,

Ettei se joutunut hukkaan,

Ettei huuhkaja aivan varhain

Iskenyt kyyhkysrukkaan.

Äitipä huonolta maailmalta

Kielteli kieltelemistään

Tietäen, ettei pulmustansa

Sitte hän löytäis mistään.

Tää on ensi soitto luonnon kanteloisen

Puhdas, kirkas, vieno, rauhaa täynnä —

Tietämättään lapsi kaiken toistaa

Niinkuin suvi-illoin järven tyyni pinta

Taivaan sinikaaren kuvastaapi.

Vaan tää kaiku vain ei konsaan kuole,

Vaikka vaihtuis kuinka kulkupaikat,

Kuuluu aina halki myrskyjenkin

Hiljaa, vienona ja rauhoitellen

Niinkuin kaukainen ja kaunis soitto.

Lapsen ai'at armahaiset

Kiitäin, liitäin linnunsiivin poistui, poistui,

Varsi varttui, järki jatkui,

Tunteen lähteet lämmön saivat,

Kumpus kuplia kummat suonet,

Tulvas vetreät verten aallot,

Povi paisui ja poreet nousi,

Norui nestehet jännervöissä,

Suihki suonissa kuumat kiihkot,

Tulta tuiskusi silmänluonnit —

Entinen rattosa rauha,

Entinen lapsuus lauha,

Äityen neuvot ja lempeät laulut

Ja kaunis ja luottava lapsuuden usko,

Ne kaikkosi pois kuni pilvyet tuulosen tieltä;

Ja tuntehet tuskapäät

Jo murteli lapsuen mieltä

Ja lahtosen tyynehen kaarteeseen

Toi vinhat viimat ja myrskysäät,

Toi epäilyksen, epätoivon tuskan,

Loihti soimaan suuret sydänkielet —

Ja keskellä muiden onnen ja riemun

Tuntui kaikki niinkuin tyhjä tuntuu;

Ulapoilla

Aukeoilla,

Siintävillä,

Soiluvilla

Seilas nuoren miehen mieli —

Mutta rinnassansa raukka

Yhtä kaihoi, kaihoi, toivoi.

Ilmestyipä suvi-illan suussa,

Tuolta laakson lehdon liepeheltä,

Solkikoivujen solasta

Impi kaunis kuni kevätpäivä,

Puhdas, kaino niinkuin metsän kyyhky,

Raitis, tuores niinkuin illan kaste;

Silmissänsä säihkyi säde päivän,

Kummat kuuhuet on kulmillansa,

Tähdet taivaan heiluu hartehilla,

Olkapäillä oudot otavaiset.

Kummastellen

Kainostellen

Tunteen aaltoloina läikkyessä,

Lähestyvät nuoret toisiansa,

Onnen aavistukset mielessänsä —

Mutta raivoon riuhtautuu jo rinta,

Ailut outo pahoin ahdistaapi,

Suonet tykkii,

Sydän sykkii,

Kiihkeästi veret poskiin nousee,

Kunnes katse kohtaa toisen katseen,

Kunnes syön jo löytää toisen syömmen

Silloin tiettiin, mitä kaiho tiesi,

Silloin selvis elon salaisuus.

Ja kevään lauluja linnut laulaa,

Purot notkojen pulppuaa,

Ja saarten rantoja aallot kaulaa,

Tuomet kukkien tuoksuaa;

Lemmen ilmoa uhkuu luonto,

Luomisvoimoa kostuu maa,

Metsä vertyen vihannoipi,

Kautta ilmojen kannel soipi

Voimakkaana,

Toivokkaana,

Tulvii taivahalle

Niin kuin virta vuolas,

Täyttää avaruuden,

Maailmalle

Tuopi onnen uuden,

Soittaa, soittaa riemuin kaikkialla

Lemmen autuutta ja sointuisuutta,

Suven heilimöivän suurta työtä,

Luovan voiman pyhää vihkivirttä.

IV.

Rikaskielinen on lemmen kanteloinen,

Sointuu aina, soraääninkin,

Tuskissaankin tuntuu autuaalta,

Nauttii kärsein, kyynelsilminkin.

Vaan ei aina kai'u lemmen kieli

Yhtä intoisaan ja kiihkeästi:

Ajan vinhan pyörän pyöriessä

Tunteen hento kärki tylsistyy,

Intohimon leimut lempeydeksi

Pehmentyy,

Vienon vienosti ja hellemmästi

Sointuu soitto, äsken salamoiva,

Nyt niin tasainen ja elinvoipa

Kuin on vilkas laakson lähteensuoni,

Alta nuoren nurmen pulppuvainen.

Vaimon armautta,

Lasten rakkautta,

Isän nuoren onnekkuutta,

Kotikummun kultaisuutta,

Koti-ilman ihanuutta

Kaikuu soitto tyyni, sointuvainen.

Ikuista tyyntä soutamaan

Ei sentään luotu meitä,

Ei luotu aina nauttimaan

Kotoisen lieden lämpöä

Ja armaan lempeä;

Ei luotu miestä ainakaan

Ikänsä halki kuulemaan

Kotoisen lahden laulua,

Kotoisten kuusten huojua,

Ei käen kultarinnan kukkumista,

Ei laulu-leivon lempisäveleitä.

Mies toimehen suureen suunnattiin

Koti-aitojen ulkopuolla,

Meri myrskyvä seilata annettiin,

Ilo taistelun touhuun kuolla.

Ylös purtesi purjeet siis nyt vain,

Alus aaltojen harjanteille!

Elon aavalla seljällä purjehdus,

Läpi vaivojen, huolien ponnistus

On leikkiä hauskaa meille.

Ole huoleti, vaimoni armaisin,

Surukyynele poskelta poista!

Et salline sentähän lapsilles

Esimerkkiä pelkurin moista?

Elo taistoa on —

Siis ottelohon!

Tosi miesi ei myrskyä pelkää,

Mut laittavi kuntohon venhon vaan

Ja köyttävi köysiä tarkempaan,

Vihatuuli kun vellovi selkää!

Tosi miesi hän uhrata kyllä voi,

Mitä kohtalo kallista konsaan soi,

Kun vaativi synnyinmaa.

On ihminen isäinmaatta

Kuin juuria vailla on puu,

On niin kuin syksynen päivä

Kun aurinko piiloutuu,

On laineilla häilyvä lastunen vaan,

On myrskyssä lentävä lehti —

Isänmaaton ken on,

Hän itsekäs on,

Ei löydä hän onnea milloinkaan,

Ja loistoa rikkahan nautteissaan

Hän mieroa köyhempi on.

Siis syyt' on soittaa riemun kanteletta,

Kun Luojaltani sain mä isäinmaan,

Sain entis-ai'an ihanaiset muistot

Ja kansan kalliin, jota rakastan.

Sen hengen keväisistä hettehistä

Sain nuoren nesteen suoniin, syömmehen;

Sen huolet huolen, kärsin kärsimykset,

Sen tunteet tunnen, senhän itkut itken,

Sen harvat riemut myöskin riemuitsen;

Ja taivaan lientyessä mustiin pilviin

Sen kanssa kaikki voimat ponnistan

Ett' alus kallis hukkumasta säilyis vaan.

Mut jos joku maatani uhkailee

Ja kansani aarteita ahnailee,

Väkivaltaa, sortoa käyttää —

Niin Luojalta lahjoja pyytelen polvillain,

Ett' ukkosen voimalla lauluni kauaksi kaikuis,

Ja vuoret järkkyis, järvet läikkyis,

Korven kuusetkin jo korvat saisi,

Nousis kilvoin noropetäjätkin,

Hongat merten laineen lailla huojuis,

Saisi soimaan luonnon myrskykannel

Soimaan hurjimpata huutoansa,

Jottei torkkuen kansani kuoloon suistu,

Jottei untelojoukkona hautaan mustaan peity,

Maahan martahana sorru ainiaaksi.

V.

Syksyn tullen ilmat vilpastuu

Päivät lyhenee,

Puhteet pitenee,

Taivas innottomaks valjustuu

Ja niin kolkoks käypi Luojan silmä.

Luovat nesteet vankka routa

Maahan jälleen kiristää,

Vetten vapaat voimalaulut

Tukahduttaa kylmä jää,

Tuulen soitto puiden tutkaimissa

Soi niin tyyneltä ja juhlaisalta,

Soi niin mahtavalta

Kuin soi suuren kansan kirkkoveisu.

Tuota kuullen tyyntyy mieli,

Muuten rauhaton.

Päivän pienet huolet unhottuu,

Sielun silmän peili kirkastuu,

Unelmoihin aatos taipuu,

Mietelmihin mieli vaipuu:

Talven pitkään uneen valmistaikse luonto,

Syksyhän on sille valmistuksen aika,

Kuolon ijäiseen mä uneen valmistaudun,

Vanhuushan on mulle valmistuksen aika.

Elämän mahtavan laaja sävelvirta

Alkaen kaukaa äitini laulusta asti

Vienona, viehkeenä soittona käypi

Mieluusti kuulevan henkeni herkkään kalvoon.

Poissa on, poissa on tuonoiset karkeat äänet,

Poissa on tuskien tuottamat soinnuttomuudet!

Kaikki on kaunista, puhdasta sointua täynnä,

Niin kuni kesäisen auringon ehtoolla ruskottaissa

On tyyni ja vehreä luonto.

Kaikki on huolteni ilkeät varjot

Säälivä unhotus vienyt,

Muistoni kirjavan sarjan

Kullalla huolinut lohtua antava aika.

Ja houkuttavaisina leikkivät siellä

Vain minun mennehet riemut,

Vain minun kultaiset päivät,

Leikkivät siellä mun henkeni herkkähän silmään

Niin kuni poudalla vetreän virkeä auer

Tanssivi päivyttä vasten

Hienona tähtöis-vyönä.

Nyt silmäni ta'apäin tarkata voi,

On taivalta tehdessä oppia karttunut myös,

On katse jo varmempi maailman ongelmoihin,

Ja allehen pohjaa saanut on aavistuskin:

Nyt koitan mä etsiä luomisen syntyääntä,

Maan sekä taivahan voimain tarkoitusta.

Oi, jospa sen kerran mä löytäisin

Tuon laulujen kumman lähteen!

Ja sitte jos sointuhun suureen sen

Vois kantelen kieliä soittaa,

Niin vuolaana, varmana virtana kai

Yli merten ja maiden se soisi,

Ja kansat ja kullalla kruunatut päät

Sitä kummana kuunnella voisi.

Vaan sit'ei suotu vielä kuolevaisen,

Ei jättikääpiön, mi pyrkii kaikkialle,

Kun jonkun pienen pulman kaikkeudesta

Hän viisaudellaan selvillensä sai.

Vuostuhannet, vuosmiljoonat

On turhaan urkkinut ihminen:

Mikä elämän, yksilön tarkoitus on?

Mikä meidän on oikea kehto?

Mitä varten me luotihin maailmaan?

Mihin kuljemme sokkoina kaikki?

Niin tuhannet, niin miljoonat,

On näitä turhaan tutkinut,

Kunnekka musta multamaa

On heiltä kurkut tukkinut.

Olenko, narri, suuri, hullu lapsi?

— Vaikk' enhän muita narrimpikaan ois!

Miks heittää hiiteen lemmon ongelmoita

En vihdoinkin ma viisastuen vois?

Tai antaa niille varmat vastaukset,

Niin pääsis rauhaan rinta kärsinyt?

Liet, Luoja, sä oikukas voima vain

Ja tiedoton, hirveä mahti,

Tai kaikenko viisas sä kaitsija liet

Ja lempeä lastesi vahti?

Mikä hetkin, sä mahtava, tiedä en;

Olen vain sinun luomasi ihminen.

En syntymälahjoja muita mä saanut

Kuin hiukkasen järkeä, tunnetta vain;

Mun niillähän kaikkea tutkia täytyy,

Siks tyytyös suomasi lahjojen ääneen:

Mä muuta en antaa voi.

Kun tarkoitust' et elämälle suonut,

Niin elolleni itse määrän luon;

Kun onneen viittonut et valtatietä,

Niin koitan onneen itse löytää tien.

Ken taas ei noita itse tehdä viitsi

Tai ehkei voi,

Hän muiden luomia lainatkoon

Ja muiden Luojia palvelkoon,

Jos henkensä siihen tyytyy

Ja onni jos siinä löytyy.

Niin paljo on puutteita maailmassa,

Niin monta kärsii, kituu pois,

Niin paljo on väärää ja saastaisuutta,

Min Tuonelan virrat jo viedä vois —

Vaan haudan jos partaalla elämän huolet

Sä riemujen rinnalle vaakaan tuot,

Niin varmaan riemujen voittavi mitta

Ja kaivaten täältä sä kuolet.

Paistaahan, näät sen, täällä lämmin päivä,

Koittaahan kevät jälkeen talvien,

Tuoksuuhan hurmaavasti kukkaiskentät,

Raikuuhan lehdot lintuin säveleitä,

Kuohuuhan kosket elon riemuvirttä

Ja järvet taivaan kaarta kimmeltäävät —

Siis miks en soittais tässä minä myöskin

Riemuvirttä suuren elämän

Ja laulais ilmi hengen luomistöitä

Keralla kauniin, nuoren kevähän?

Sen tehdä voinen ja sen tehdä tahdon

Ja laulaa niin kuin laulat, luonto suuri.

Kun kevään tulleen sä luomaan käyt

Ja töittesi valtahan vaivut,

Niin eloa, taistoa laulusi luo

Ja varmaan siitä sä nautit,

Kun katsot sä voimien temmellystä.

Mä tuota leikkiäs oon aina ihastellut

Se elonriemun onpi osoitusta:

Jos määrää muuta sull'ei ehkä liene,

Niin luominen on sentään suurin viettis

Ja oikkus kummat, viehätystä täynnä,

Suo aina uutta, uutta jännitystä

Meidän kääpiöiden kummastella,

Kummastella sekä ihastella,

Ihannoida,

Unelmoida

Taikka myöskin kyynelöidä.

Siis kiitos kaikesta, sä luonnon suuri äiti,

Joka kohdussas mun kannoit,

Sitten ruumiin, hengen annoit,

Laskit maailmaan kuin pienen sokon lapsen,

Jota muiden täytyi kannatella,

Kunnes kypsyi tuosta itsetietoon,

Huomas lahjas, ihmekanteloisen,

Jolla soittamaan mä opin vihdoin,

Soitin aina niinkuin parhain taisin,

Vaikk'en oikeaa lie ääntä saanut.

Kiitos, luonnotar, kun sentään sallit,

Sallit soittaa loppuun laulun elämän!

VI.

Nään tuolla kirkkomaan ja haudan tässä,

Johonka hiljaa ruumis lasketaan;

Jo surunuottiansa kuolonkellot

Nyt käyvät aamun ilmaan soittamaan.

Ja kellot kaikuu, kaikuu, kaikuu

Ja vaarat kaukoa vastailee —

Niin juhlallista,

Niin murheellista

Nyt virttä saattojoukkue veisailee,

Ja äiti kuollehen vainaan

Kääntyvi puolehen taivaan

Ja lapsensa sielulle autuutta rukoilee.

Niin yksilö kuolee kuin koskessa leikkivä laine,

Niin hukkuvi jäljettömiin

Kuin ilmalla täyttynyt häilyvä kupla

Ja aikojen vierressä joutuvi unhoksiin,

Lie kuinka hän mahtava ollut

Tai mieroa kerjäten käynyt.

Niin, harmaja hauta on kaikkien töittemme loppu,

Ja mistä ei ihmisen laps oo konsahan tullut,

Sinne, niin sinne on astua kaikkien pakko.

Sun rukouksesi kuolinvuotehellas

On saamas kanteloisen viime kaiku,

On lähteväisen linnun joutsenlaulu,

Mi rientää aikoo kohti — surmoansa!

Sä poistut näyttämöltä, yksilö,

Mut tuhannet sun sijaas tulvaa kohta;

Sun lakkas laulus, sammui kaunis kannel,

Vaan luonnon yhteissoitto tuot' ei tunne.

Elämä kulkevi kulkuaan

Kuin kuoleman armoton valta

Ja soittaen jättikanneltaan

Se ohjaa, ohjaa taivaan, maan,

Ja täyttää voimalla ilmavyön.

Elon virttään vanhaa, mutta aina uutta

Soittaa, soittaa jättikanteloinen

Merten aavain aallokoissa,

Korven aarnihongikoissa,

Soittaa kuohuissa koskien,

Liverryksissä lintujen,

Ihmisintohimon soitimissa —

Kaikkialla halki ikuisuuden

Helkkyy, kaikuu, vyöryy, raikuu

Laulu suuren laajan elämän,

Laulu luonnon kauniin kevähän

Soiden luomisnautinnosta,

Soiden elon ylistystä,

Luonnon voimain valtaa ääretöntä,

Luovan voiman ikuisuutta.

ISÄNMAALLISIA:

»YHTEISVOIMIN YHTEISTYÖHÖN!»

Istun rannan kuusen alla, päivä mailleen laskeutuu,

Aallot laulaa kehtovirttä, kunnes silmät sulkeutuu,

Kaikkialla hiljaisuutta, ilta vitkaan hämärtyy,

Kummat varjot, oudot aaveet sielun silmään ilmestyy:

Hurmerusko äkkiänsä taivon synkän punottaa,

Tykit paukkaa, säilät säihkyy, haavan saaneet voivottaa,

Torvet soipi, hevot hirnuu, sinkoo hiekka tanteren,

Kunnes sauhuun peittyy kaikki, lasken verhot yöhyen.

Sitten pitkät, pitkät ai'at on kuin haudan hiljaisuus,

Kuulen lyönnit sydänraukan, kunnes syntyy kuva uus:

Päivä vitkaan valkeneepi, valon valjun maahan luo,

Tuonottaista tanteretta katsastaa mun jälleen suo.

Siellä nään mä näännyksissä pienen joukon nukkuvan,

Vaikk' on päivä ylähällä uinuu raukat untahan,

Kunnes uni jännervoimat ehtinyt on virkistää,

Kunnes lämpö Luojan silmän valppahimmat herättää.

Innoissansa jalkehille nää nyt huutain kavahtaa,

Jotta joukko torkkuvainen tuosta pystyyn havahtaa,

Hieroo unta silmistänsä, tuntee huomentuulosen,

Tuntee taaskin suonissansa vanhat nesteet nuoruuden.

Päivä nousee taivahalle, kevätpäivä kultaisin,

— Oisko unta ikävintä taisto äsken ollutkin?

Unta kaikki miekan kalske, verivirrat vuolahat?

Koska kukkii tanterella tuossa ruusut ihanat.

Ja kun nousee kukkulalle joukon pienen johtomies,

Niin hän kohta veljillensä sieltä ihmetellä ties,

Että uljas, aava selkä heidän allaan aaltoilee,

Houkutellen retkeilylle kummat henget viittoilee.

Ulapalla onnen saaren näkyy kaunis kangastus,

Siell' on Sampo kätkössänsä, siellä kansan kalleus.

»Sinne, veikot, soutakaamme, joka mies nyt purtehen,

Viel' on verta suonissamme otteluihin urhojen».

Yksimielin kevätkansa astuu toivon alukseen,

Soutaa kohti onnen saarta, tahtoo Sammon omakseen.

Vastainen on kyllä tuuli, taival kuluu kuitenkin,

Yhteisvoimin kun on kaikki käyty haaksen airoihin.

Mutta siinä soudettaissa Luoja tuulen käännyttää,

Valkopurjeet pullistuupi, laiva vettä viilettää,

Nyt on miesten helppo olla, hiljalleen vain huovataan,

Laulun, soiton ongelmoiden otteluissa kiistataan.

Vaan jo kiista kiihottuupi, syntyy riitapuoluet:

Keillä täss' on ruorivalta, keille kuuluu ohjakset?

Toiset inttää älyllänsä johtovallan ansainneen,

Toiset väittää, ett' on heillä vanhin oikeus alukseen.

Mielet kiihtyy, sanat sinkoo, matkan määrä unhottuu,

Lailla lasten kiisteltäissä haaksi tieltään harhautuu,

Tuuli tuima taltuit, tyyntyy, meri hiljaa huo'ahtaa:

Kaikki vanhat luonnon merkit ukkos-ilmaa ennustaa.

Taivon rannan takaloilta lonka musta nouseekin,

Jymy kaukaa uhkaavaissa käy jo miesten korvihin;

Vaan kun ollaan kuohuksissa, tuota tuskin huomataan

Ja jos jotkut varottaakin, heit' ei kuulla kumminkaan.

Tuuli kiihtyy tuimemmaksi, taivas lientyy, pilveilee,

Meri aava havahtuupi, ähkyy, kuohuu, tummenee,

Kunnes halki pilven synkän iskee nuoli pitkäsen,

Jyry seuraa, salamoipi, myrsky raivoo ulvoen.

Kuink' on laita pienen purren, sopu Sammon soutajain?

Riidelläänkö herruudesta heidän kesken yhä vain?

Onko hornan inhat henget päässeet irti tyrmästään,

Kosk'ei myrskyn uhkausta joukko kuule vieläkään.

Synteinikö rankaisuksi tuo mun nähdä täytynee,

Kuinka veljet keskenänsä kuolemakseen riitelee,

Kuinka aiheeks kurjan kiistan nostettu on entisyys,

Vaikka varmaan miesten tarmon vaatis moinen nykyisyys.

Hurja joukko, mieles malta, käy jo laivan hoitohon,

Kaikki tarmos, kaikki voimas, yhteistyöhön tarvis on,

Sillä laiva huojuu, horjuu, myrsky ehkä murskaa sen,

Ellei lakkaa kurja kiista, ryhdy miehet toimehen.

Meri vahtoo, myrsky pauhaa, haaksen musta kuilu vie!

Eikä joukko työhön toinnu, noiduttu se varmaan lie —

Koittaisinko pauhun halki tuonne huutaa, varoittaa?

Ehkä Luoja äänen heikon heidän vuokseen vahvistaa.

»Ylös, joukko, yhteistyöhön!

Kiinni köysiin joka mies,

Kunnes lauhtuu myrskyilma,

Kunnes vaaraton on ties!

Nyt ei ole riidan aika,

Vaan on yhteistoiminnan,

Nyt voi surma vieraaks tulla,

Viedä uhrit kuoleman!

Katsos kuinka mastot huojuu,

Touvit sinkuu, voivottaa,

Omaisuuttas irtahinta

Kuinka vyöryt vallottaa,

Kuinka kuohut raivokkaina

Ryntää laivan kylkehen,

Jotta haaksi saumoistansa

Äännähtää jo huo'aten.

Ylös, joukko, jonka hurja

Sokaissut on kiivastus!

Aallot varmaan vievät kaikki,

Ellei joudu pelastus;

'Yhteisvoimin yhteistyöhön!'

Keskinäiset riidat pois —

Siinä yksin laivan turva

Vielä ehkä olla vois!»

Näin mä huusin myrskyn halki, vaan ei kenkään kuunnellut,

Meri heikon äänen voitti, vahvemmin en jaksanut;

Riita jatkuu, haaksi huojuu, aallot lyö jo kannellen —

Silloin herään — — — Enkä tiedä, kuinka käynee kansallen.

Syyskuulla v. 1893.

KANSALLENI.

Kas tässä kättä, kansani, sä joukko tarmokas!

Sun kanssas tahdon toimia ja kuolla puolestas,

Jos ai'ot pelkäämättä vain sä käydä taistohon,

Ja luoda silmäs vapauteen ja hengen valohon.

Ei nykyai'an sortaja voi saada laulajaa,

Sen kunnian saa sorrettu ja oikeus sen saa —

Ja jalo hän, ken kansoaan vain hiukan auttaa voi:

Hänelle suista satojen myös siunausta soi.

Eloni nuoren innolla mä liityn kansahain,

Sen verta on mun suonissain, sen henki rinnassain,

Ja minkä sain, sen korkoineen mä antaa tahtoisin —

Ja työhön, valoon, kuntohon mä aina luottaisin.

Sä pieneks kansaks mainitaan; se totta lieneekin.

Vaan oikeudenpa elämään on saanut pieninkin,

Ja jos on voimaa hengen vain ja lakiin luottamus,

Niin vie se vihdoin voittohon; mut kuoloon turmelus.

Ja voitto hengen, oikeuden se kaunihimpi on

Kuin se, min tuottaa kanuunat ja ruuti sauhuton;

Mut kaunis tää jos palkka on, yks keinokin on vaan:

Vain kansan yksimielisyys on turva Suomenmaan.

Kun seisomme kuin yksi mies mi turma tulleekin,

Niin toisten toivo, luottamus suo voimaa kullekkin,

Ja lientynyt jos onkin nyt maan taivas pilvehen,

Niin poistuvathan pilvetkin perästä myrskyjen.

Perästä myrskyn, ukkosen saa taaskin kaunis sää,

Taas luojan taivas seijastuu ja päivä lämmittää.

Siis luota, Suomi, oikeutees ja turvaa toivohon,

Näät kansa ilman toivoa on kypsi kuolohon.

Ei elämää se ansaitse, ken raukaks raukenee,

Vaan joka tuulet, tuiskusäät päin määrää taistelee;

Ja määrälläsi varmaankin on valo ainoo tie,

Se saata keskeen korpien, se sydänmaille vie.

Näin turvaks maasi voiman luot sä itsetietoisen,

Näin joka mies on sankari ja voittos ikuinen;

Ja joukkos, vaikka pienikin kuin Kreikan aikoinaan,

Se torjuu tuiskut tundrojen ja suojaa Suomenmaan.

Mä lailla Kreikan Tyrtaion jos voisin laulaa vain,

Niin tulta, voimaa laulaisin mä kunnon kansahain!

Mä muiden eellä astuisin kuin airut taistelun:

»Tuo jalo joukko jäljessäin, se onpi kansa mun!»

Vaan ylös, veljet, toimintaan, nous niinkuin yksi mies!

Saa, kansa, Sammon taontaan ja leimuun tiedon lies!

Sun olkoon oikeus oppaasi ja vapaus valkamas —

Vaan pimeyteen jos peräydyt, on kuolo palkkanas.

Mut kuolla pois et voi, et saa: sä liian nuori oot;

Sä vielä työssä tarvitaan, vain vanhat poistukoot!

Ja vapauttas jos vainotaan, äl' ollos toivoton:

Sun hengen voimaas lannistaa on nyt jo — mahdoton!

JUHLARUNO

Kuopion laulu- ja soittojuhlassa 18-20/6 1891.

I.

Keväinen hellä henkäys sai taaskin Suomellemme,

Keväisen päivän paahtehet vei peitot järviemme,

Vei järven jäät, ja nietokset ja nurmen nukan nosti,

Ja inhan talven irnusäät ja tuiskut tuimat kosti.

Kuin kasvot nuoren morsion nyt Suomen luonto loistaa

Ja raitis kevät-tuulahdus pois talvimielen poistaa;

Taas lehvii lehdot, lepikot, ja tummui korven kuusi

Ja tuomen tertut tuoksahtaa ja päivyt on kuin uusi.

Sen paiste yhä kirkastuu ja heltyy helteheksi

Ja taivon sini tummentuu ja lauhtuu lämpöseksi,

Ja heinän hennot helpehet jo kiertyy kuorestansa

Niin arkaillen kuin epäileis ne jättää piiloansa.

Taas nousee kummun kukkaset kuin nousis kilpasilla

Ja metsän laajan laulajat taas leijaa taivahilla,

Ne viettää nekin lennossaan nyt laulujuhliansa,

Ne kiistaa nekin keskenään nyt sulosoitollansa.

Ne laulaa ilmi ilojaan, kun kevät vihdoin koitti

Ja keväthellä heltehyt kun takatalven voitti,

Nuo sirkku raukat riemuitsee, ne laulaa toivehilta:

Kai Luoja heidät huolestaa ja suojaa huuhkajilta.

Ja luonto, äsken uinuva kuin impi unelmissaan,

Se puhtoisena havahtuu nyt neitsyt-aatoksistaan,

Ja kastehelmet heinikon ne välkkyy päivää vasten

Kuin kirkkaat riemun kyyneleet vain silmiss' autuasten.

Nuo sinitaivon sirkkuset ne tenholaulullansa

Tään luonnon, äsken uinaavan, havautti unestansa —

Ja keväthelle hellittää ja nuojuu nuori heinä

Ja kevätkeijuin toivehet soi soiton säveleinä.

II.

Keväisen luonnon lainen

On Suomen kansa:

Kuin luonto kasvit, kukkaset

Luo helmastansa,

Niin loi ja luopi ilmoillen

Tään kansan henki keväinen

Ihanan taiteen kukkaisnummet,

Vakaisen tieteen vankat tammet —

Ja kaikki kantaa Suomen leiman

Ja kaikki juurtuu kansan henkeen.

Kun kevätpäivä koittaa taivahalla

Valaisten vaarat, rinteet, hongikot.

Eloisa tuuli tuntuu kaikkialla

Havauttaa huojuun korven kuusikot —

Säteistä päivän, honkain huojunnasta

Heräävät luonnon lauluniekat vasta;

Liverrys täyttää kohta lehdot nuoret,

Etäällä raikuu vastaan rantavuoret,

Kajaten huomenkoiton kultaisuutta,

Uhoten aamu-ilman ihanuutta.

Jo Suomen taivaallenkin koitti viimein

Myös kevätpäivä.

Nyt senkö pilveen peittäis kaakon usma

Tai idän häivä?

Ei koskaan, ei! Tää aurinko uus

Valon voimalla tunkevi pilvestä taas —

Ole huoleti, kansa, on turvassa maas:

Nyt valvovi itsetietoisuus.

Tää itsetietoisuus se lämmön loi

Ja uusi aika raittiin ilman toi

Ja näin sai vihdoinkin mun kansan huomen.

Havautti huomenhenki myös Suomen laulajat,

Keväisen leivon kanssa he kilvan laulavat

Ja heidän soittoneuvoistansa

Kuulee vanhan Väinön kansa,

Kuinka sointuu suomenkieli,

Kun on kansan kevätmieli

Soiton saajan kanteleessa.

III.

Veisti vanha Väinämöinen,

Lau'isti suvannon sulho

Hau'inluusta soittoneuvon,

Kalanluusta kanteloisen

Itselle ajankuluksi,

Kansallensa koetteheksi.

Kun oli soitto suorittuna,

Valmihina vaskikieli,

Käski nuoret, käski vanhat,

Käski keskinkertaisetki

Soittamahan soitintansa,

Tuota ruotaista romua.

Soitti siinä nuoret, vanhat,

Soitti pii'at, soitti poi'at,

Vaan ei soitto sointununna,

Laulu laululle tehonnut:

Kielet kierohon kävivät,

Jouhet parkuivat pahasti,

Ääni kaikui karkeasti,

Soitto julmasti sorisi.

Sokea sopessa nukkui,

Ukko vanha uunin päällä;

Urahti unisijalta,

Nurahutti nurkastansa:

»Heretkätte, heittäkätte,

Luokatte, lopettakatte! —

Jos ei soitto Suomen kansan

Vasta vaikuta paremmin

Eikä hellemmin helise

Taikka uuvuta unehen,

Maku'usen maanittele,

Niin vetellen viska'otte,

Aaltoihin upotta'otte».

Siitä vanha Väinämöinen,

Laulaja i'än ikuinen,

Itse otti ontelonsa,

Hau'inruotaisen romunsa;

Alkoi soitella somasti

Kajahella kaunihisti,

Itkulle inehmot työnsi.

Ei ollut sitä urosta,

Eikä miestä naisellista,

Ollut ei miestä, eikä naista

Eikä kassan kantajata,

Kellen ei itkuksi käynyt,

Kenen ei sy'äntä sulanut

Soitanto sulan urohon,

Vienot virret Väinämöisen.

Näin on ennen soitettihin,

Soitettihin, laulettihin,

Kun oli ihanat ai'at,

Lapsen ai'at armahaiset;

Kuuhut kultasi kujamme,

Pirttipalkit päivänpaiste,

Vesillä venoset sousi,

Mailla kärrit kieritteli.

Eipäs kuulunut konetta,

Halonsyöjän sylkytystä

Eikä vihlonut sydäntä

Veturin vihaiset äänet

Näillä Pohjolan perillä,

Suomen mailla mairehilla.

Nytp' on tullut toinen aika

Aika toiminnan totisen;

Nyt on päivä pilvilöissä,

Liennyksissä luojan taivas,

Kaakossa kamala lonka,

Halju hattara idässä.

Nyt on vuoro Väinämöisen,

Lauluniekan laihemmankin

Vuoro torvin toitotella,

Soitella sotaisin äänin,

Jotta untelot eläjät,

Suosijat suloisen soiton,

Saisi sitkaimen vetohon,

Va'on pitkän pientarelle;

Ehtis maahan siemenkylvö,

Touko henkinen itäisi,

Josta nousis nuori vilja,

Oras hento heilimöisi,

Ennen kaakon kalmatuulta,

Hallan harmajan tuloa.

EN JOUDA, EN JOUDA!…

I.

Rusotaivaalla hohtavi purppurapilvet

Ja päivyt jo maireena mailleen käy,

Ja luonto on kaunis ja kukkaset tuoksuu

Ja taivaalla myrskyn ei merkkiä näy.

Mut sorean Suomeni valtiotaivas

Se lientyy, lientyy ja pilveilee —

En ehdi mä nauttia leikistä luonnon,

Mun kansani kallihin kyyneilee.

Ja leivonen, kaivattu kumppali ennen,

Nyt pyydän mä, koito, sun vaikenemaan:

Mun kanteloraukka ei riemua siedä,

Se kansani kanssa nyt itkee vaan.

Myös tummain silmäsi tulten säihkyt,

Ne näin minä kyllä, mun impyein,

Ja rintahan mullakin leimahti liekki,

Sun toivoni morsiameksi jo tein.

Mut impeni armas ja viehkeä-huuli,

Sun jouda en ruusuja suutelemaan,

Mun kansani kallis ja murhekas maani

Ne kutsuvat työhön ja taistelemaan.

II.

»Oi poikani, heittäös työsi jo pois,

Jo ammoin on saapunut yö,

Pian koittavi taivaalla huomenkoi —

Tuo valvonta voimasi syö!»

Oi äitini armas ja kultaisin,

Et nyt mua työstäni saa —

En jouda, en jouda mä uinailuun:

Kun vaarassa häilyvi maa.

»Oi, lapseni, nuorihan vielä sä oot,

Mitä työsi se hyödyttäis?

On kansalla valvojat vanhemmat —

Kuka kuntosi ymmärtäis?»

Voi äitini kallis ja kultaisin,

Mua vaativi velvollisuus!

Mitä siitä, jos nauravi harmaapäät,

Mun puolella polvi on uus.

Minä nuoria kutsun ja innostan,

Kunis kaikki he valveutuu —

Ja halpa se varmaan itse on,

Joka tointani halveksuu.

»Oi, poikani, kaunista kaikki on tuo,

Mut ken sitä huomaa, ken?

Kuka kumma sun vaivasi palkitsee?

Vain kuolema kostaa sen».

Voi äitini hellä ja herttainen,

Mitä palkkoa pyytäisin?

Kun kansani kallihin säilyis vain,

Minä riemuiten poistuisin.

En vaadi mä valtoa ylhäisten,

En kultia rikkaiden;

Mun palkkani kansani onni on vaan

Sekä henkiset he'elmät sen.

Niin, äitini hellin ja herttaisin,

Ikä ihmisen lyhkänen on.

En jouda, en jouda mä uinailuun,

Mun täytyvi taistelohon.

»Voi, lapseni nuori ja kalpea, voi,

Sinun intosi oivallan —

Ja Luoja sun toimesi siunatkoon

Ja vieköhön huolet maan!»

Suursaaressa 1891.

MAISTERI-KEKKERIT.

Oli sauhua huone täynnä kuin taistelukentällä vaan

Ja pöydällä pulloja seisoi kuin kannokko kaskesmaan,

Yli-ympäri sikarin päitä sekä tahroja liköörin —

Kas semmoiselta se näytti ilokestissä maisterin.

Hän itse on hienoin herra ja silkistä rinnukset,

Nenäkakkulat kallihit yllä ja korkeat kaulukset:

Hän onpihan syntyä suurta ja pappa on arvokas mies

Ja rikkautta heill' on myöskin, — niin ainakin ihmiset ties.

Ja nyt hän on maisteri vihdoin, siis viisas ja oppinut on,

Muka nyt ovat aseet valmiit elon tuimahan taistelohon —

Siis juoskoon hurmaava juoma ja pyöriös taivas ja maa,

Toki sentään maisterimiessä vapauttahan nauttia saa.

»Hoi, kyyppari, pullosi poista! Tähän samppanjaas sinä tuo,

Kovin käynyt on äiteliääksi iankaikkinen 'munkkisi' vuo!

Hei, kumppalit, pohjaan maljat, niin saadahan samppanjaa,

Se se silmiä kirkastuttaa ja mieliä kannustaa».

Näin reuhasi maisteri nuori ja kuorossa huusivat muut:

»Jano juuri ei meillä nyt liene, vaan voipihan huuhtoa suut!» —

Niin olikin sauhua syöty! Kovin karvaita sikaarit!

Oli äänissä karkea kaiku ja paineessa tenoorit.

Mut samppanjaa kun saatiin, pian kaikki jo miehistyi,

Taas silmihin tuikahti tulta ja mielet jo virkistyi:

Jo on joukkio soittoa vailla, joku kieliä koskettaa,

Ja toiset ne huojuen säistää ja lauloa hoilottaa.

Yks sentään nurkkahan tuonne on hiipinyt hiljakseen,

Hän tuskin on tilkkoa juonut, enin istunut itsekseen:

Tuli maalta hän tuonoin vasta, ylioppilas nuori hän on,

Sukulaisena maisterin tänne pääs seurahan hienoston.

Ujo onpi hän, kansanlapsi, ei tottunut teeskeilyyn,

Hän seurassa vanhempainkin voi vaipua mietteilyyn;

Ja hälle kun vahtova malja nyt tuodahan samppanjaa,

Niin luotaan maljan hän lykkää ja vitkahan virkahtaa:

»Ei, serkkuni, tuota mä juomaa en sentään koskaan jois!

Ken on kansoa köyhää nähnyt, sitä varmaan juoda ei vois!

Hyvät herrat, te tiedätte kaikki: kato kansalta viljat vei

Ja kun toisilta leipää puuttuu, niin moisia juoda ei».

Sai tulta jo lempeä silmä ja äänikin kirkastui

Ja hän nääntyvät joukot muisti ja muistohon vilkastui:

Hän näki nuo kalpeat kasvot, lapsjoukkion kerjäävän,

Näki ryysyiset, surkeat äidit vilun kourissa kylmäävän.

Hänen mielensä kauas karkaa, ei herroja näitä hän nää:

On nälkähän nääntyvä joukko hänen silmissä seurue tää,

Tuo sauhu on kalman usmaa ja ruumiita pullot nuo

Ja juoma on Tuonelan vettä, on musta ja katkera vuo.

Miten onkin hän tänne tullut, mihin kuulua ei hän voi!

Mikä tylsytti tunteet hältä, kun hänkin jo mässäten joi?

»Ei, ei! pois täältä mä tahdon, pois kansani kurjan luo,

Sen vaivat ja näljät mä kannan, kunis kuolema lohtua suo.

»Hyvät herrat, mun lähteä täytyy, mua kutsuvi velvollisuus!

Tähän seuraan en minä kuulu, sen vieras on kansallisuus,

Minä kaukana korvessa synnyin, katovuodet ja hallat mä näin,

Ilojuoma ei mullen maistu, nämä muistot on mielessäin.

Te kaupungin herroja ootte, on vierasta kansa ja maa,

Ja vastaisuus sekä lapsuus teill' lietona kangastaa;

Mut korpien keskehen käykää! Se samppanikaihonne vie,

Minä vast' olen tullunna sieltä ja sinne on taas mun tie».

Ja hän toisihin riemuten katsoi kuin lausunut heille hän ois:

Miks ette te kanssani seuraa, sehän kaunista kulkua ois!

Hänen silmässä kyynelet kiilsi, vapis ääni ja sylkytti syön —

Ja hän hattunsa äkkiä tempas ja peittohon poistui yön.

Hänen mentyä kotvasen aikaa oli huoneessa hiljaisuus:

Ei koskenut maljaan kenkään. Nous rintahan käskijä uus:

Sun kansasi nälkään nääntyy, sinä samppanjaa vain juot!

Omatunto sun palkitseisi, jos heille sä summan suot.

Oli raskasta huoneen ilma, oli hilpeys häipynyt pois,

Kuka tiesi jo kuin olis käynyt, jos muudan ei huutanut ois:

»Mitä hittoja istutte siinä kuin kirkossa istuttais,

Hei, maisteri! Maljasi pohjaan! Ja sitte jos laulettais!»

Ja taas sai samppanja armon, lasit korkeat kilkahtaa

Ja muutama soitinta soittaa, muut laulua kangertaa:

Ylimielinen maisteriparvi ilonhetkeä viettää nyt,

Ei tahdo se nälkää muistaa, sen tunne on tylsistynyt.

Vaan äskönen hilpeä mieli se seurasta poistunut on; —

Ei tullunna entinen tuuli, jos juomia tulvatkohon —

Mikä kumma se sentään vaivas? Miks samppanja maistunut ei?

Tuo poikako jaarittelullaan janon maisterijoukolta vei?

KUMMAKOS JOS MAAMME KALLIS?

Tänne Suomen sydänmaille

Luonnon vietti meidät toi,

Synkät korvet, suot ja rimmet

Kylvömaiksi meille soi.

Näille tehtiin toukojamme,

Kaskiamme kaadettiin,

Jotta Suomen suven tullen

Siemen kylvää saatettiin.

Piilossansa kypsyi kylvö,

Kunnes puhkes kuorestaan,

Maamme kauniin maireheksi

Tuoksui kummaa tuoksuaan.

Kylvö tää on kansanhenki,

Joss' on vankka varustus;

Siin' on toivo, siinä turva —

Siihen mull' on luottamus.

Suomen kansa katajainen

Kesti myrskyt, tyynet sous,

Käytti vuoroin kuokkoansa

Vuoroin taistoon tuimaan nous.

Suomen kansan kirves kaasi

Lakkalatvat hongat nuot,

Suomen kansan aura käänsi

Nurin nurmet, korpisuot.

— Tääll' on karut kaskilouhet,

Jylhät korvet, kovat työt,

Tääll' on vilut talven viimat,

Synkät syksyn hallayöt.

Tääll' ei kestä kurja kansa

Eikä viihdy vieras mies:

Meistä vain on Suomi sorja,

Meille lämmin on sen lies.

Lämmin meille muistojamme,

Taaton talvilies kun on;

Senhän eessä kertoi äiti

Öistä tuskan, turmion.

Varkain hiipi vainon joukko,

Löysi turvetöllitkin,

Ryösti karjat kytkyestä,

Polki vuoden viljatkin.

Mutta Suomen sitkas kansa

Luotti Luojaan, keväimeen,

Leipoi parkit, pettuleivät,

Kylvi kasket siemeneen.

Meidän työtä tietää niityt,

Puhuu pellot, vainiot,

Meidän sankarmuistojamme

Kertoo linnain rauniot.

Meidän huokuu hikeämme

Suomen suot ja manteret,

Meidän hyötää hurmettamme

Ahot, kankaat, tanteret.

Kummakos jos maamme kallis

Siis on meille kaikillen?

Kummakos jos emme sallis

Kuoloon kurjaan käydä sen?

KUUSI KALLIOLLA.

Noin pystynä päin sinitaivasta

Kun nostat sä uljaan pääsi,

Niin luulisi, jotta jo taimesta

Sun Luojasi vapaaks sääsi,

Ja että sä vehmahan maaperän sait,

Jost' ilman vaivoja ruokasi hait.

Mut kallion kylmänpä kyljestä

Sun kukkea kruunusi nousi

Ja tuulien touhussa myrskyllä

Sun latvasi laulaen sousi,

Mut runkosi vankka se taipunut ei,

Jos lehväsen tuulis-pääkin vei.

Kun luottavan tyyneenä eessäni mun

Tuoss' seisot kuin koskessa paasi,

Teen aatoksissani vertailun:

Jos tuo olis kulturi maasi!

Sen juuret ne kansasi sielussa ois,

Vaan latva se vapaana soutaa vois.

VUODEN VAIHEELLA.

Kuin sokean silmästä kyynel vaan

On ikuisuudesta vuosi:

Mä kyllähän kyynelet vierivän nään

Ja aavistamaan

Ne saattavat syntymälähdettään —

Mut sielun pohjan ja syvyyden,

Ne peittävi terhene ijäinen.

Kun saituri ahnein aarteitaan

Vain ihmissilmiltä vahtii,

Niin salaisuuttahan ikuisuus.

Ei viisainkaan

Voi lausua, mimmoinen vuosi on uus;

Vain henkemme silmähän kangastaa

Tuo kumma ja verhottu kaukaismaa.

Soi tornista torvet jo keskeen yön,

Ne uudelle vuodelle soittaa;

Oi, jospa ne kansani valveuttais,

Niin aljetun työn

Myös henkinen kylväjä päättää sais;

Ja vaikkapa hallakin viljat vei,

Niin Suomeni sentään sortuis ei.

KERJÄLÄISEN JOULUILTA.

Kylmä, kolkko oli jouluilta,

Tuhansittain talven taivahilta

Tähtösiä tuikkaa vilkkuellen,

Tuikkaa parvittain ja yksitellen.

Vinkuu puissa pohjan vinha tuuli,

Luihin, ytimiin sen käyvän luuli,

Varsinkin jos kulkenut lie tuolla

Rauturannan aukealla suolla.

Yksin, ypö yksin tietä astui,

Astui rientäin, jotta ruumis kastui,

Soista tietä lapsi kerjäläinen,

Repaleissa, vaikk' on tuuli jäinen.

Auki reuhottaa tuo rääsytakki,

Niskaan lipumass' on vanha lakki,

Yksin silmäripsetkin on jäässä,

Kengät rikki — tämmöisessä säässä.

Vilu taivaltajan suoniin tarttuu,

Huu! kuin kylmä karttumistaan karttuu!

Viel' on kartanolle virsta matkaa,

Kulkuansa täytyy koettaa jatkaa.

Läpi ruumiin käy jo hyinen halla,

Tähdet kirkkaat kiiluu taivahalla,

Väristys käy pitkin selkäpiitä,

Jalat jäykkyy, koht' ei voimat riitä.

Vielä hiukan kestä, lapsikulta,

Kartanosta tuikkaahan jo tulta,

Koita ponnistaa sä vielä hetki,

Niin jo päättyis sulta kurja retki!

Vaan ei kenkään jaksa enempäänsä,

Laps jo horjuu nälkää, kylmyyttänsä;

Yhä taivaltaa hän sentään vielä,

Lumi narskuu kengän alla tiellä.

Kirkkahina tähdet taivaan loistaa,

Kirkkaat vilkkuu tulet akkunoista

Kartanosta metsän takaa tuolta,

Kyllä näkee lapsikin ne suolta.

Vaan ei liiku enää jalka kylmä,

Umpeen painuu myös jo tumma silmä

Nietokseen hän tuuskahtikin vasta,

Kylm' ei säästä kerjäläistä lasta.

Tuskat tyyntyy, näljän vaiva haihtuu,

Kuvituksen leikiks järki vaihtuu,

Onnen maailmoita hälle näyttää,

Köyhän raukan toivehet jo täyttää.

Tuoll' on taivas, siellä loistossansa

Istuu Luoja maan ja taivahansa,

Edessänsä enkeli on hällä,

Äänellään mi kertoo lempeällä:

— »Herra maailman ja taivahitten!

Käskystäs kun kuljin maita sitten,

Näin mä lapsen köyhän nääntyneenä

Nietokselle kylmään jäätyneenä».

»Teithän niinkuin käskenyt oon teitä:

Luoksein saattakaatte nääntyneitä?»

Lausui viestillensä kaiken Luoja;

»Hän on täällä» — vastaa viestin tuoja.

Tähdet tuikkaa talven taivahilta,

Kylmä, kolkko nyt on jouluilta,

Kylmä tunkee ytimiin ja luihin,

Tuuli vinkuu seinuksiin ja puihin.

Vaan ei kylmä enää kerjäläistä,

Hän jo vaivoistansa pääsi näistä;

Kunne toivoi, pääsikinkö sinne,

Sit' en tiedä. Elo päättyy minne?

1890.

MIELIALOJA JA TUNTEITA.

SYKSYINEN MIELIALA.

Syystunto luonnossa ja taivas valju,

Kukkaiset kuolleet, lehdet kellertää,

Ei tunnu tuuli, kylm' on luonnon silmä,

Vedenkin pinta tuskin värähtää.

On luonto tyyni, tyyni tunteettuutta,

Tai ehkä uinuu sopusointuaan

Tai väsyi luomaan ja nyt voimaa uutta

Tuoss' imee ikuisista vuoksistaan.

On tyyntä kaikki, rauhan päivä loistaa

Valjulta laelta sinitaivasten —

Miks sitten tuulispäänä tunne riehuis,

Kai syyt' on kerran kuolla myöskin sen?

Niin ootkin tyyni taas, sä sydän raukka,

Ett' oikein pelkään saavas talven jään;

Tyhjyyden syvää rauhaakoon se lienee

Tai liekkö tyyntä eellä myrskysään?

1891.

NIIN HERKKÄ KUIN HAAVAN LEHTI.

Niin herkkä kuin haavan lehti

On tuulien suukkosille,

Niin herkkä ja altis on mieleni mun

Myös tuntehen tuulosille.

Niin täynnä kuin syys-yön taivas

On tähtien kehriä noita,

Niin täysi ja kirjava syömmeni myös

Utuheikkoja on unelmoita.

Kuin pyörivi pyörteessä kaarna,

Ei nielua virran se vältä —

Niin maailman pyörteessä häilyn mä myös,

En kuilua kuoleman vältä.

1893.

TUULIAJOLLA.

Olen maailman touhussa rikkeynyt,

Repaleina on sieluni mun:

Epäkunnossa purteni purjeet on

Ja venhoni ruoria tottele ei,

Omin valloin vain sekä oikkuillen

Tuul'ajolla vauhkona kiitää.

Mitä teen minä toivoton venhemies,

Elon aavalla kerran kun oon?

Oi, jospa nyt luotonen ilmestyis,

Min suojahan haaksensa ohjata vois!

Levon hetkeä tarvitsen.

Näät myrskyssä hukkasin määräni pään,

Epäkuntohon purjeet sain;

Vain pilkkunen maata jos kangastais,

Mun henkeni ehkä jo voimaa sais —

Mut minne mä silmäni luonenkin,

Nään aavaa, tyhjää ja aavaa.

TALVITUNNELMA.

Haihtuu riemu, vaihtuu onni,

Hukkuu usko, luottamus,

Kuluu kulta, pettää toivo,

Kuihtuu kaunein kukoistus.

Sammuu tähti, lientyy taivas,

Kuivuu lähde kuohuvin,

Taltuu tuuli, voipuu aatos,

Päättyy päivyt valoisin.

Katoovaist' on kaikki täällä,

Suoltuu vyyhti elämän.

Miks mä muista poikkeus oisin?

Luonto täyttää tehtävän.

Tullos siis, sä rauhan neiti,

Kylvä lunta sydämmeen,

Tyynnä niinkuin talven luonto

Käyn sun syliis ikuiseen.

VÄSYKSISSÄ.

Nuor' oisinko minäkin ollut,

Tuli-intoa uhkuillut

Ja toiveinko rintani tuorein

Ois kerran se kohoillut?

Ja aiturin laillako aatos

Myös mittasi taivaat ja maat,

Ja raivosi sortoa vastaan —

Miss' aiat on onnekkaat?

Olen riemuinnutko mä myöskin

Kuin lapsonen mieleltäin

Jako mull' oli puhtahat tunteet

Sekä hellyyttä syömmessäin.

Minä myöskinkö kerran se lemmin

Ihanaisinta immyttä maan,

Hänen suutelin ruusuista suuta

Kuin äityet lapsuttaan.

Tavottaissani taivahan kaarta

Olen uupunut voimiltain,

Minä hulluhan autuutta hourin,

Utuhienoa onnea hain.

Elo särmäkäs, karkeasyinen

Vei haavehet hienoiset,

Peräpohjolan tunturituulet

Hyys tuntehet terheniset.

Iva ilkeä turmeli mielen,

Kun pilkaksi kaikki se löi —

Elon nautinto hengetön, ontto

Poven surkean-tyhjäksi söi.

Mihin sai multa herttahat hetket,

Sitä, koito, mä tiedä en —

Pian onko jo aikani tullut,

Sitä aavista myöskään en.

Nuor' oisinko minäkin ollut?

Näin olleeni ilmoitetaan,

Mut totta se ei toki liene —

Kai unta on ollut se vaan!

MÄ OLEN KUIN SIIPEHEN AMMUTTU LINTU.

Mä olen kuin siipehen ammuttu lintu,

Mi toisien jälkehen pyrkiä koittaa,

Vaikk' kuoleman enteet jo suonissa tuntuu

Ja raukea velttous jo kohta sen voittaa.

Mä matkani suunnan ja valkaman tiedän

Ja sinne mun toivoni vain halajaapi,

Mut kohtalon nuoli mun siipeeni sattui,

Se lentoni vauhtia vaimentaapi.

Siks olen kuin siipehen ammuttu lintu

Ja toisien rinnalla riehua koitan,

Vaan heikko jos onkin jo siipeni lyönti,

Niin toivon mä sentään, mä kohtalon voitan.

Syysyönä 1892.

ONNENSA KUKKULALLA.

Hän on mun, hän on mun, minun ainoastaan,

Sen kuiskasi mulle hän vasta.

Miten voisin mä hillitä mieltäni siis,

En huoli mä maailmasta.

Viis veisaan mä siitä, jos köyhä mä oon,

Ja jos leipäni maailmalla:

Hän on mun, hän on mun! sen tiedän mä vain,

Mun ainoan taivas-alla.

Salatieto se sentään vielä nyt ois,

Sitä sulle en juoruta saisi —

Mut onneni viesti jo tahdottain

Yli huulteni huilata taisi.

Ja tietköhön vain koko maailma sen,

Minä voittajan käynnillä kuljen:

Hän on mun, hän on mun, minun ainoastaan,

Minä vain hänet syliini suljen.

Minä vain olen häntä nyt suudellut —

Sekä äitinsä aamuin ja illoin —

Ihan suulle mä suutelin, kerran vain,

Voi, kuinka hän purppusi silloin!

Hän on puhdas kuin pulmunen päivällään

Ja tuntehen lämpöä täynnä —

Lie tuttukin sulle hän ennaltaan,

Jok' on koulut ja kaikki jo käynnä.

Mitä tässä mä sentähän kerronkaan,

Tuhat vuottahan kertoa voisin.

Sinä voitkin jo onnea toivottaa! —

Myös sulle mä semmoisen soisin.

1892.

UNTA.

Et sinä siis se ollutkaan,

Jot' äsken suutelin,

Kun uinuin lehdon varjossa;

— Mä tyhjää tavoitin.

Se sinisilmäs ollut ei,

Min ylläin aina näin,

Kun haaveistani havahduin;

— Mä taivaan kaaren näin.

Ei sun siis lämmin hengähdys,

Min tunsin poskillain —

— Se suvi-ilman hyväilys

Ja päivän paahde vain.

Ja ääni, jota kuunnellen

Mä uinuin autuuteen?

Se lehdon leivon laulu vaan

Ja vieno loiske ve'en.

Siis kaikki unta, unta vain!

Myös itse unta lien?

Tään unten haavemaailman

Kai hautaan myös mä vien.

NIIN USKOLLISNA KUIN TAIVAHAN TÄHDET.

Niin uskollisna kuin taivahan tähdet

Iäti vilkkuvat vierekkäin,

Niin uskollisna kuin koitto ja päivä

Iäti toistahan syleilee;

Niin uskollisna kuin rantaman ruusu

Valohon taipuvi kaihossaan,

Niin uskollisna kuin aalloton lampi

Taivahan häiviä heijastaa;

Niin uskollisna kuin ulapan kuohut

Iäti toistahan kaulailee

Ja kuolevat rannalla kalliohautaan

Pitkähän suukkoon ja syleilyyn —

Niin uskollisna, oi sulhoni sorja,

Sun kanssasi elämän aallokon käyn,

Sun tauttasi yksin mä elää tahdon

Ja kuolla sun kuumahan suudelmaan.

HÄN.

Hän iloinen oli kuin talveton toivo

Ja hellä kuin äitini armahan suukko,

Oli raitis kuin keväimen tuoksuva ruusu,

Oli kaunis kuin pilvetön päivyen nousu,

Tuhat-ilmeinen kuni sielukas silmä

Ja puhdas kuin unelma uinuvan lapsen —

Suvituulosen lailla hän luokseni leijas

Ja kaikosi pois kuni vuoristokaiku.

VASTAISEN AI'AN VIENO AUERPILVI.

Vastaisen ai'an vieno auerpilvi

Elosi huolet kaikki hunnutkoon,

Keväisen aamun hellin tuulenhenki

Unelmas untuvaiset varjelkoon?

Toiveesi hennoimmatkin helpehyiset

Syksyisen hallan öiltä säilyköön,

Kirkkaana lehdon lähteen silmän lailla

Sekeinen sielus taivas päilyköön!

Tunteesi nuorten aamuliljain lailla

Povesi puhtoisuutta tuoksukoon,

Keijuiset lemmen virttään viehkeintä

Ikuiset ai'at korvaas kuiskikoon!

Jos sentään joskus otsas taivahalle

Osuisi pilvi, vaikka pieninkin,

Kesäisen hellän tuulenhengen lailla

Sen hiljaa, hiljaa kauas poistaisin!

KUIN LEIKKII LÄMMIN SÄDE SUVIPÄIVÄN.

Kuin leikkii lämmin säde suvipäivän

Kesäisen vehmaan lehdon liepehellä,

Niin leikkii silmäs viehkeen lämmin katse

Uhoten tuntees nuoren tuoreutta.

Kuin hymyy metsän ruusun raitis nuppu

Rusoisin huulin lempiperhollensa,

Niin hymyilet sä suullas hurmaavalla —

Ken sitten lempiperhos olla saapi?

On kevään aika lyhyt Pohjolassa —

Niin väleen kuolee ruusut kaunihimmat;

Iloitse, leiki siis, sä säde päivän,

Pian voi tielles tulla syksyn pilvet.

1893.

HYLJÄTTY.

Aallot toistaan armastellen

Kaulaa rannan kaislikoita,

Vuorten huiput suuteloita

Saavat taivaan pilvilöiltä;

Maata päivyt mairittaapi,

Lammen laineet kultaa kuuhut,

Tuuli tuonta tuudittaapi,

Kentän kukkaa päivänperho —

Mun ei kulta konsaan muista

Mairitella marjuttansa,

Suo ei sulhon suuteloita

Eikä huoli huolivasta:

Muistaa mieron morsianta,

Naurattaapi naista toista.

ET LEMPESI HAAVOJA LÄÄKITÄ VOI!

»Et lempesi haavoja lääkitä voi,

Älä, ystävä, koitakkaan!

Kun tahdot sä polttoa jäähdyttää,

Sydänkirvely kiihtyy vaan.

Et lempesi muistoja haudata voi,

Älä, ystävä, koitakkaan!

Kun luulet ne kuollehen ainaiseks,

Nepä hetkisen uinuu vaan».

Niin, hetken ne uinui, hetken vain,

Kunis, koito, mä yksin jäin:

Heti entistään yhä selvemmin

Sinut sieluni silmällä näin.

Minä näin sinun istuvan vierelläin,

Sulosuukkosi tunsin mä myös —

Ja mun hellät ja lempeät syleilyt

Suli suojaten ympäri vyös:

Ja silmäsi säihkyvän eessäni näin,

Kuten muistin ne vanhastaan

Ja hurmaunein sinut katsein join

Ja unhotin taivaan ja maan.

Ja ne viileät iltamat muistin mä taas,

Miten ennen me istuttiin,

Kun järvyen laineilla karkeli kuu

Ja me lapsina haaveiltiin.

Koti meidän se kauniiksi laitettais,

Talo taidetta huokuis vain —

Ja aivan sä sait minut suunniltaan

Elontyötäni ennustain.

Minä maani ja kansani laulaisin,

Tämä kansa mun ymmärtäis

Ja kerta kun sitten mä kuolisin pois,

Mun työni ja maineeni jäis.

Sinä kunnian kukkuran kantaisit,

Jos sulhosi suureks sais —

Voi, kultani kallein, ainoisin,

Jos vain sinut saavuttais!

Vaan nyt sinä haihtunut haave oot,

Joka rauhaani häiritset;

Miks aina sä eessäni kangastat,

Kun sentään sä antau et?

En lempeni haavoja lääkitä voi,

En, ystävä, koitakkaan;

Tosin luulin ne kerran jo kuolleen pois,

Nepä hetkisen uinui vaan.

KUIN HUOLIVI KUUTAMON KULTAINEN VYÖ.

Kuin huolivi kuutamon kultanen vyö

Tuon tumman tunturi-lammen,

Niin valaiset mieleni mustan yön

Sinä hellällä vienoudellas.

Läpi kasteenhelmien hymyilee

Sulopäivyen koitossa ruusu,

Niin myös läpi lempesi kyynelten

Sun sielukas, sininen silmäs.

Kuin kesäisen taivahan ruskot vain

Läpi auerharsojen hohtaa,

Niin hieno ja lämpöinen purppuravuo

Luo ruusuja poskesipäille.

Kuni vierivän virran ulpukka vain

On valkea, raitis ja puhdas,

Niin oot, oma kultani armaisin;

Lumen kanssa sä kiistata taidat.

Kuin lauhkea tuulonen keväimen

On tuores ja lämmin ja hellä,

Niin lie sinun morsius-suudelmas —

Oi, jospa sen kohta mä saisin!

NIINKUIN MERTEN MYRSKYSÄILLÄ.

Niinkuin merten myrskysäillä

Laine toistaan tavoittaa,

Vuoroin vuoreks kuohahtaapi,

Vuoroin laaksoks lankeaa.

Niin mun mielein aallokossa

Riemut, murheet vaihtelee,

Suistuu milloin syksyn yöhön,

Milloin taivoon taistelee.

Laine suuri, lakkapäinen

Vaatii synkän syvänteen,

Valo kirkas keskipäivän

Luopi vahvan varjosteen.

Kun on toiveet tuiki suuret,

Suuri myös on pettymys —

Tyynny, taltu, myrskymieli,

Se on sentään — täytymys!

Heitä tultes turhat roihut,

Vaivu tuhkaan tunteines,

Pohjan viiman vilu henki

Jäätää sentään sydämmes.

Kätke lempes liiat liekit

Poves pohjaan synkimpään,

Sinne hautaan harmahimpaan,

Kunne toiveet kätketään.

Sitten haudan merkin lailla

Kertoo silmäs katsehet:

Tässä lepää lemmen leimut,

Nukkuu nuoret toivehet.

Siis jos mua säälit, impi,

Liiku hiljaa haudallain,

Ettei ottais tulta tunne,

Jonka uneen kerran sain!

NEITI B:LLE.

Kuinkas eksyit sä, kumma kukka,

Kuuman aavikko-kosteikon,

Kuinkas eksyit sä kauas tänne,

Kussa varmaan sun kylmä on.

Sulle valju on Suomen taivas,

Sulle kolkko on ilma sen:

Tääll' on tuntehet taltuksissa,

Jäistä järkeä ihminen.

Niin on silmäsi syvät, tummat

Kuin on lampuet sydänmaan,

Niin on tunteesi tulta täynnä

Kuin ei Suomessa koskonkaan.

Lämmön hehkua luonas hengin,

Joka jäänkin jo sulattaa —

Mutta kauanko pohjan kylmää

Jaksat, kukkanen, vastustaa?

1892.

IMPENI.

I.

Kaunis ja soinnukas myös

On rastahan raikas laulu

Pohjolan kevään vilpeessä yössä

Kauniimpi soinnulta vain

On ääni mun armahain,

Kun lahdella iltasin soudellaan

Ja vaarojen kaikuja kiusaillaan.

II.

Kirkas ja hempeä myös

On vilkkuva ehtoontähti,

Mi kuutamon kilvalla taivaalta välkkyy

Kirkkaampi, hempeempi vain

On silmä mun armahain,

Kun koivujen kalveessa kisaillaan

Ja lempemme tunteita kuiskaillaan.

III.

Tarkka ja tunteva myös

On äityen kuuleva korva,

Kun lasta hän syysyön helmasta vartoo —

Tarkempi-kuuloinen vain

On sentähän armahain,

Kun rannalla iltasin istuissaan,

Hän vuottavi aironi kolketta vaan.

1893.

MÄ SUUTELIN HÄNTÄ JA ITKIN.

Kera kultani rantoja kuljeksin

Ohi kumpuen, jolla me muinoisin

Oli istuttu iloa lyöden.

Tähän jäimme … ja kumpikin vai'ettiin,

Suviaikojen riemuja muisteltiin.

Allani peilinä päilysi lampi,

Ylläni siintävä kuulteli taivas,

Eessäni karkeli lämpöinen auer

Ja vierellä impeni istui.

Mä onneni muistoja ääneti nautin

Ja silmillä armahan silmiä etsin —

Vaan silloinpa nurmella rakkahan kummun

Nään orvokin suuren ja kalpeen.

»Miks lie tuo kukkanen kalpea vallan?

Kai Luoja sen siintävän kauniiksi loi?»

»»Siks' että sun vuoksesi vuosia itkein

Mä nurmikon kukkaset kyynelin kastoin,

Siks onpi se suuri ja kalvas»».

Näin kuiskasi impeni, orvokki raukka;

Nyt näin: oli poskien ruususet poissa.

Jo haikeat moittehet rinnassa kuulin:

Mun vuoksi on kukkani kuihtunut täällä!

Mä suutelin häntä ja itkin.

1893.

ÄITINI SILMÄT.

Kun uinuin lassa mä kehdossain,

Näin taivahan tähtyet vuoteeltain —

Mut kirkkaampina kuin tähtönen koin

Ain' ylläni valvovan nähdä mä voin

Oman äitini armahat silmät.

Nyt tultua neitojen maailmaan

Tuhansittain tähtiä kohdata saan,

Sinerväistäpä kaksoistähteä vain

Niin hellää ja vienoa turhaan hain

Kuin armahan äitini silmät.

1892.

KAUNIIMPI SENTÄÄN.

Kaunis on katsoa kielosen itkemä helmi

Aamulla varhain kastehen kimmeltäissä,

Kun taivahan rantoja kultaavi nouseva päivä —

Kauniimpi sentään äityen silmässä kyynel,

Lasta kun verkkaan kehdossa liekuttaissa

Onnekas katseensa äkkiä taattoa kohtaa.

1893.

»VIATTOMUUDEN UNI».

(E. Vikströmin veistosta katsellessa.)

On silmäkulmillas ja poskipäilläs

Ihanan puhdas ilme, viaton

Ja ohimoillas väikkyy tunnon rauha

Ja unes kyyhkyn unta myöskin on.

Niin uinut tuossa kuin on pulmut puhdas,

Min likimaill' ei haukkaa, huuhkajaa;

Hyveiden henget valvoo vuotehellas,

Ne pilvet turman kauas tuulottaa.

Sees niin kuin silmäs, uneen ummistaunut.

Sun ylläs elon taivas kaareilee,

Ja unessas kai päivän paistehessa

Keväisen lehdon keijut kisailee.

Sun äitis vienon hellät kehtolaulut

Elosi halki sulle soikohon,

Ett' tunne puhdas kallein sun on aartees

Jos hukkaat sen, se ainaaks kateess' on!

MIETELMIÄ.

»TUNNE ITSESI».

Kuin houkkio hulluja hourehiaan

Yhä hautovi, toivoo vain,

Kuin hulttio koirakin ruokkijataan

Läpi etsivi maailmain —

Niin aatetta elämän etsinyt oon,

Kunis koito jo kyllästyin,

Niin juossut mä toisien jälkiä oon,

Kunis vihdoin mä hengästyin.

Jään yksin — ja sieluni sirpalehet

Taas vankaksi tammeks saan,

Min latvassa vuossadan hengettäret

Nyt soittavat soitintaan;

Mut pohjalta sieluni löydän mä sen,

Mitä muualta turhaan hain:

Elon-aate ja hengetär kaikkeuden

Oli kätkössä rinnassain.

Kuin narri mä haavetta hapuilin,

Oman aarteeni unhottain

Kera varjoni vauhkona kilpailin;

Sisällystäni sieltä mä hain,

Mikä outoa, onttoa kuorta on vaan,

Jos kuinkakin pettävä lie —

Niin, ystävä, onnehen korkeimpaan

Oman sielusi tutkimus vie.

Koko luonto sun täytyvi yllättää,

Tuhatkarvanen kaikkeus on;

Vaan muita sä kuin voit ymmärtää,

Oma itseys outo jos on?

Siis syöpyös sielusi rikkauteen,

Oma pohjasi sieltä sä luo,

Elontarkotus, kätketty kaikkeuteen,

Oman henkesi helmasta tuo!

1893.

ELON MAHTI.

Sä kysyt multa, mik' on elon mahti

Ja mikä toimeen käskee kiihottain;

Se uhraavainen lienee rakkausko

Tai onko itsekkäisyyttä se vain?

Niin, itsekkäisyys vaiko rakkausko?

Nää yhdess' elon mahdin muodostaa;

Vaan kaiken ponsi ain' on vankka usko,

Se voimaa antaa, mieltä kannustaa.

Tää usko olkoon, mikä olkohonkin,

Kun johonkin se luottamus vain on,

Se silmillemme kehrää taikahunnun,

Ettemme nää kuin tyhjää työmme on.

Ja kumman kumma on se ihmelähde:

Se toiveit', intoo, voimaa pulputtaa;

Vaan tältä hetteeltä jos kauas käynet,

Sun valtaa velttous, jouses laukiaa.

1893

KUKA ON ONNETON?

Mä luulin kerran tiedon onneen vievän

Ja tutkin tieteitä ja maailmaa —

Vaan turha toivo: onneen ei vie tieto,

Se ihanteet vain valheiks paljastaa.

Ei onneton oo se, ken pettyy lemmessänsä,

Ei onneton oo se, ken nääntyy näljissänsä,

Vaan onneton, ken ihanteit' on vailla

Ja ei voi elää perhon eikä — porsaan lailla.

1892.

IVALLISIA.

»IHAN KAAVAHAN KEISARIKUNNAN!»

»Voi raukkaa rahvasta Suomenmaan,

Jota verojen kuormilla vaivataan,

Vain virkamiestä se hyödyttää —

Tämä surkeus meitä jo säälittää».

Näin Moskovan lehti se itki.

»Niin, niin tämä surkea Suomenmaa,

Sehän meidänkin mieltämme karvastaa;

Ois hallusta herrain se saatava pois —

Kun tehdä sen hyödyksi jotain vois?»

— Ja Novoje Vremjakin itki.

Ja kyynelet heillä on silmissään

He huokaavat suuressa säälissään,

Ja yhdessä tuumin he miettivät näin:

»Tämä kaikki on kääntyvä toisapäin,

Kun autamme Suomen kansaa!

»On orjana, kurjana kansa nyt

Monet kymmenet vuodet jo itkenyt

Ja pyrkien kanssamme liittohon

Se aikoja ammoin jo huoannut on:

»Venäjältä on onnemme saapa!

»Venäläisiksi tahdomme tullakin,

Venäläisinä nauramme herroihin:

Kulijauhoista leipeä leivottais,

Verokuormista vapaaksi rahvas sais,

Venäläistyä tahdomme kaikki!»

Näin miettien tuumasta toimeen he käy

Ja keinoja karttavan eivät he näy,

Näät keinot ne tarkotus kaunistaa

Ja sääli ja surkuhan velvoittaa:

Pelastettava kansa on Suomen!

Se on saatava suurehen yhteyteen

Ja huomaava omaksi onnekseen,

Mitä etuja yhtymys heille tuo,

Joka onnelan auringon paistetta luo

Yli soisen ja surkean Suomen.

Mitä siitä jos antavat aksiisit

Sekä venäjänkieliset kimnaasit?

Verokuormat ne tietysti kasvaa vaan —

Vähät siitä, kun saatu on laitos maan

Ihan kaavahan keisarikunnan.

Ota onnesi, kansa, jos ymmärrät,

Nämä vaalithan järkesi määräävät!

Ja tästähän riippuvi kohtalo sun —

Tee siis, kuten kuuluvi neuvoni mun

Ihan Moskovan lehtien malliin:

Ota vastahan onnesi aurinko uus,

Heit' hiitehen kieli ja kansallisuus!

Mitä arvoa moisella moskalla on,

Kun saamme me uljahan valtion

Ihan kaavahan keisarikunnan?

1891.

TURVASSA VANHAIN JA VALTION!

Sä lassa et paljoa aatellut,

Et päätäsi miettein vaivannut,

Vain vanhempiisi sä turvausit

Ja huolesi heille sä tyhjensit.

Muut silloin eestäsi aattelivat,

Käsipuitakin suojaksi laittelivat,

Ja että sun vaaraton käydä ois,

Ihan ohdakkeetkin he nyhtivät pois.

Kuin tarhassa kasvoit, aitoja vaan

Et lapsena sentään huomaakaan;

Noin leikkien, tanssien luulet ain':

On maailma tanssia, leikkiä vain!

Mut ruumis ja henki ne kuitenkin

Yhä elpyvi aikana leikkeinkin,

Jo tunnet sä voimia suonissas,

Jo pyrkisit pois sinä tarhastas.

Vaan nytpä on eessäsi aidat nuo,

Ne tuskinpa liikahtaa sun suo,

Niin uhkaavaisina kohoovat

Ja vapaan tiesi ne sulkeevat.

Emokulta sun varjeli ennen ain',

Ettet sinä vaaraan joutunut vain,

Ja jos milloin sä loitoksi uskalsit,

Isän piiskasta tarhaasi palausit.

Nyt vanhat on äitisi toimessa,

Myös piiskan he valtasi taatolta:

Ken moittia heitä nyt uskaltaa,

Se vanhasta taattojen piiskasta saa.

Ei itkuas ensiksi kuullakkaan,

Saat huoleti ilmahan huutaa vaan:

Tuhannet ovat laillasi huudelleet

Mut — huudettuaan ovat vaienneet.

Jos kiusaa sentään liiaksi teit

Ja ruokailurauhan jos vanhoilta veit,

Niin ehkä he armossa vastuun suo,

Silitellen päätäsi lausuvat nuo:

»Tää tieten on tehtynä turvakseis,

Ettei sua vapaus villitseis,

Ja etkös sä nää kuin leutoa on

Näin turvassa vanhain ja valtion!

Et tarvitse päätäsi huolittaa,

Et järkeä vaivata, kuormittaa,

Olet nöyrä ja tottelevainen vaan,

Me eestäsi kylläksi aatellaan.

Viel' oot kovin nuori sä vuosiltas,

Siks ei sun kuunnella huutojas,

Mut vuota ja kärsi ja työtä sä tee,

Sun vaivasi valtio palkitsee».

Sä kuuntelit tuota ja mietit näin:

»Ei liene se niinkään mäntyyn päin;

Sä asema yhteiskunnassa luo

Ja sitten sä murskaa aidat nuo!»

Mut silmiä, poika, jos päässäs ois,

Ne vanhojen kasvoista nähdä vois:

»Nyt, laps, olet vaiti sä kumminkin,

Tuo keino on auttanut ennenkin!»

ERÄÄLLE KAUNOTTARELLE.

Niin musta on tumman tukkasi vyö

Kuin synkin ja pilvisin syksynen yö

Ja helmyet keskeltä suortuvien

Ne välkkyvät tuikkeella tähtöisten.

On hieno sun poskesi pinnaltaan

Kuin keväällä raitojen umput vaan

Ja purppura niillä on hurmaavin

Kuin ruskonen taivas on iltaisin.

Nuo silmäsi suuret ja kirkkaat on

Kuin nousu on Pohjolan auringon

Min pilvien juontehet varjostaa

Kuin katsetta kulmasi kaunistaa.

Suu sulla on pienonen mansikkasuu;

Sen mettä jos juo, niin hullautuu,

Ja kaulasi luntakin valkeemp' on

Ja rintasi kumpu on moitteeton.

Ihanteitaan luojasi kai unelmoi

Juur hetkellä sillä, kun sun hän loi —

Ja työhönsä itsekin hurmaus' niin,

Ett' jäi hältä järkesi — unhoksiin!

1892.

ERÄÄLLE ÄIDILLE.

Liehumalla tyttäresi rakkaan kinterillä

Koitat miestä toimitella hälle vaikka millä:

Juokset tanssit, konsertit ja tutkin miesten mieltä,

Kaupatessa kultiasi käytät juorukieltä.

Miehen hyvän, viisahan sä tahdot tyttärelles,

Kun nyt kerran uhrin tään sä uhraat rakkaudelles.

Jalo lie sun tarkoitus, sen kaikki kyllä myöntää,

Vaan kuitenkin he kultasi ja tyttös luotaan työntää.

Syynä mikä olla voi? näin mietit ainiansa:

Onhan tyttös lempeä ja kaunis, viisas kanssa,

Ja kultia on kuormittain ja nuoren suloisuutta —

Siis miks ei miehet kiinni käy, se sulle viel' on uutta.

Jos kallis sulle tosiaan on tyttäresi armas,

Jos voit sä kuulla totuuden, mi toisinaan on karvas,

Tää keino paljo varmemp' on kuin tyttäresi kulta:

Sä kosijoita kieleltäsi säästä kirotulta!

Sä yksinänsä tyttäresi anna toimiella,

Hän tietää kyllä sulollansa miehet kietoella.

Sä sillä aikaa kotonas voit kieltäs rauhoitella

Ja ylipäänsä vaitioloon itses totutella.

KEVÄTKYLMÄT.

Kevätkylmä ne runteli tunteeni oraat,

Vei henkeni helpehet hennoimmat;

Mut lohdutus sentään pieni on mulla:

Syyshalla ei harmaja paljoa saa.

ERÄÄLLE ARVOSTELIJALLE.

Kuin tulis kirjoittaa, sitä narrihan neuvot sä mulle,

Vaikka sä ymmärtäin et kirjoa lukea voi.

VANHOJEN MATKIJALLE.

Niin sä astut allapäin ja vanhan ääntä käytät,

Vaikka vasta uunna vuonna miehen ijän täytät.

Heitä, poika, hiitehen sä mokomakin naama,

joka sun ei omas oo, vaan muilta lainaks saama!

Muutenhan sä raukka oot kuin pikku Pentti sällin,

Joka miestä matkiessa otti taaton mällin,

Puri, sylki, teuhasi ja mietti, tokko nähtiin —

Kunnes huomas, kaikkialla että pilkkaa tehtiin.

1893.

*** END OF THE PROJECT GUTENBERG EBOOK VÄLJEMMILLÄ VESILLÄ ***

Updated editions will replace the previous one—the old editions will be renamed.

Creating the works from print editions not protected by U.S. copyright law means that no one owns a United States copyright in these works, so the Foundation (and you!) can copy and distribute it in the United States without permission and without paying copyright royalties. Special rules, set forth in the General Terms of Use part of this license, apply to copying and distributing Project Gutenberg™ electronic works to protect the PROJECT GUTENBERG™ concept and trademark. Project Gutenberg is a registered trademark, and may not be used if you charge for an eBook, except by following the terms of the trademark license, including paying royalties for use of the Project Gutenberg trademark. If you do not charge anything for copies of this eBook, complying with the trademark license is very easy. You may use this eBook for nearly any purpose such as creation of derivative works, reports, performances and research. Project Gutenberg eBooks may be modified and printed and given away—you may do practically ANYTHING in the United States with eBooks not protected by U.S. copyright law. Redistribution is subject to the trademark license, especially commercial redistribution.

START: FULL LICENSE

THE FULL PROJECT GUTENBERG™ LICENSE

PLEASE READ THIS BEFORE YOU DISTRIBUTE OR USE THIS WORK

To protect the Project Gutenberg™ mission of promoting the free distribution of electronic works, by using or distributing this work (or any other work associated in any way with the phrase “Project Gutenberg”), you agree to comply with all the terms of the Full Project Gutenberg License available with this file or online at www.gutenberg.org/license.

Section 1. General Terms of Use and Redistributing Project Gutenberg electronic works

1.A. By reading or using any part of this Project Gutenberg electronic work, you indicate that you have read, understand, agree to and accept all the terms of this license and intellectual property (trademark/copyright) agreement. If you do not agree to abide by all the terms of this agreement, you must cease using and return or destroy all copies of Project Gutenberg electronic works in your possession. If you paid a fee for obtaining a copy of or access to a Project Gutenberg electronic work and you do not agree to be bound by the terms of this agreement, you may obtain a refund from the person or entity to whom you paid the fee as set forth in paragraph 1.E.8.

1.B. “Project Gutenberg” is a registered trademark. It may only be used on or associated in any way with an electronic work by people who agree to be bound by the terms of this agreement. There are a few things that you can do with most Project Gutenberg electronic works even without complying with the full terms of this agreement. See paragraph 1.C below. There are a lot of things you can do with Project Gutenberg electronic works if you follow the terms of this agreement and help preserve free future access to Project Gutenberg electronic works. See paragraph 1.E below.

1.C. The Project Gutenberg Literary Archive Foundation (“the Foundation” or PGLAF), owns a compilation copyright in the collection of Project Gutenberg electronic works. Nearly all the individual works in the collection are in the public domain in the United States. If an individual work is unprotected by copyright law in the United States and you are located in the United States, we do not claim a right to prevent you from copying, distributing, performing, displaying or creating derivative works based on the work as long as all references to Project Gutenberg are removed. Of course, we hope that you will support the Project Gutenberg mission of promoting free access to electronic works by freely sharing Project Gutenberg works in compliance with the terms of this agreement for keeping the Project Gutenberg name associated with the work. You can easily comply with the terms of this agreement by keeping this work in the same format with its attached full Project Gutenberg License when you share it without charge with others.

1.D. The copyright laws of the place where you are located also govern what you can do with this work. Copyright laws in most countries are in a constant state of change. If you are outside the United States, check the laws of your country in addition to the terms of this agreement before downloading, copying, displaying, performing, distributing or creating derivative works based on this work or any other Project Gutenberg work. The Foundation makes no representations concerning the copyright status of any work in any country other than the United States.

1.E. Unless you have removed all references to Project Gutenberg:

1.E.1. The following sentence, with active links to, or other immediate access to, the full Project Gutenberg License must appear prominently whenever any copy of a Project Gutenberg work (any work on which the phrase “Project Gutenberg” appears, or with which the phrase “Project Gutenberg” is associated) is accessed, displayed, performed, viewed, copied or distributed:

This eBook is for the use of anyone anywhere in the United States and most other parts of the world at no cost and with almost no restrictions whatsoever. You may copy it, give it away or re-use it under the terms of the Project Gutenberg™ License included with this eBook or online at www.gutenberg.org. If you are not located in the United States, you will have to check the laws of the country where you are located before using this eBook.

1.E.2. If an individual Project Gutenberg electronic work is derived from texts not protected by U.S. copyright law (does not contain a notice indicating that it is posted with permission of the copyright holder), the work can be copied and distributed to anyone in the United States without paying any fees or charges. If you are redistributing or providing access to a work with the phrase “Project Gutenberg” associated with or appearing on the work, you must comply either with the requirements of paragraphs 1.E.1 through 1.E.7 or obtain permission for the use of the work and the Project Gutenberg trademark as set forth in paragraphs 1.E.8 or 1.E.9.

1.E.3. If an individual Project Gutenberg electronic work is posted with the permission of the copyright holder, your use and distribution must comply with both paragraphs 1.E.1 through 1.E.7 and any additional terms imposed by the copyright holder. Additional terms will be linked to the Project Gutenberg License for all works posted with the permission of the copyright holder found at the beginning of this work.

1.E.4. Do not unlink or detach or remove the full Project Gutenberg License terms from this work, or any files containing a part of this work or any other work associated with Project Gutenberg.

1.E.5. Do not copy, display, perform, distribute or redistribute this electronic work, or any part of this electronic work, without prominently displaying the sentence set forth in paragraph 1.E.1 with active links or immediate access to the full terms of the Project Gutenberg License.

1.E.6. You may convert to and distribute this work in any binary, compressed, marked up, nonproprietary or proprietary form, including any word processing or hypertext form. However, if you provide access to or distribute copies of a Project Gutenberg work in a format other than “Plain Vanilla ASCII” or other format used in the official version posted on the official Project Gutenberg website (www.gutenberg.org), you must, at no additional cost, fee or expense to the user, provide a copy, a means of exporting a copy, or a means of obtaining a copy upon request, of the work in its original “Plain Vanilla ASCII” or other form. Any alternate format must include the full Project Gutenberg License as specified in paragraph 1.E.1.

1.E.7. Do not charge a fee for access to, viewing, displaying, performing, copying or distributing any Project Gutenberg works unless you comply with paragraph 1.E.8 or 1.E.9.

1.E.8. You may charge a reasonable fee for copies of or providing access to or distributing Project Gutenberg electronic works provided that:

- • You pay a royalty fee of 20% of the gross profits you derive from the use of Project Gutenberg works calculated using the method you already use to calculate your applicable taxes. The fee is owed to the owner of the Project Gutenberg trademark, but he has agreed to donate royalties under this paragraph to the Project Gutenberg Literary Archive Foundation. Royalty payments must be paid within 60 days following each date on which you prepare (or are legally required to prepare) your periodic tax returns. Royalty payments should be clearly marked as such and sent to the Project Gutenberg Literary Archive Foundation at the address specified in Section 4, “Information about donations to the Project Gutenberg Literary Archive Foundation.”

- • You provide a full refund of any money paid by a user who notifies you in writing (or by e-mail) within 30 days of receipt that s/he does not agree to the terms of the full Project Gutenberg™ License. You must require such a user to return or destroy all copies of the works possessed in a physical medium and discontinue all use of and all access to other copies of Project Gutenberg™ works.

- • You provide, in accordance with paragraph 1.F.3, a full refund of any money paid for a work or a replacement copy, if a defect in the electronic work is discovered and reported to you within 90 days of receipt of the work.

- • You comply with all other terms of this agreement for free distribution of Project Gutenberg™ works.

1.E.9. If you wish to charge a fee or distribute a Project Gutenberg™ electronic work or group of works on different terms than are set forth in this agreement, you must obtain permission in writing from the Project Gutenberg Literary Archive Foundation, the manager of the Project Gutenberg™ trademark. Contact the Foundation as set forth in Section 3 below.

1.F.

1.F.1. Project Gutenberg volunteers and employees expend considerable effort to identify, do copyright research on, transcribe and proofread works not protected by U.S. copyright law in creating the Project Gutenberg™ collection. Despite these efforts, Project Gutenberg™ electronic works, and the medium on which they may be stored, may contain “Defects,” such as, but not limited to, incomplete, inaccurate or corrupt data, transcription errors, a copyright or other intellectual property infringement, a defective or damaged disk or other medium, a computer virus, or computer codes that damage or cannot be read by your equipment.

1.F.2. LIMITED WARRANTY, DISCLAIMER OF DAMAGES - Except for the “Right of Replacement or Refund” described in paragraph 1.F.3, the Project Gutenberg Literary Archive Foundation, the owner of the Project Gutenberg™ trademark, and any other party distributing a Project Gutenberg™ electronic work under this agreement, disclaim all liability to you for damages, costs and expenses, including legal fees. YOU AGREE THAT YOU HAVE NO REMEDIES FOR NEGLIGENCE, STRICT LIABILITY, BREACH OF WARRANTY OR BREACH OF CONTRACT EXCEPT THOSE PROVIDED IN PARAGRAPH 1.F.3. YOU AGREE THAT THE FOUNDATION, THE TRADEMARK OWNER, AND ANY DISTRIBUTOR UNDER THIS AGREEMENT WILL NOT BE LIABLE TO YOU FOR ACTUAL, DIRECT, INDIRECT, CONSEQUENTIAL, PUNITIVE OR INCIDENTAL DAMAGES EVEN IF YOU GIVE NOTICE OF THE POSSIBILITY OF SUCH DAMAGE.

1.F.3. LIMITED RIGHT OF REPLACEMENT OR REFUND - If you discover a defect in this electronic work within 90 days of receiving it, you can receive a refund of the money (if any) you paid for it by sending a written explanation to the person you received the work from. If you received the work on a physical medium, you must return the medium with your written explanation. The person or entity that provided you with the defective work may elect to provide a replacement copy in lieu of a refund. If you received the work electronically, the person or entity providing it to you may choose to give you a second opportunity to receive the work electronically in lieu of a refund. If the second copy is also defective, you may demand a refund in writing without further opportunities to fix the problem.

1.F.4. Except for the limited right of replacement or refund set forth in paragraph 1.F.3, this work is provided to you ‘AS-IS’, WITH NO OTHER WARRANTIES OF ANY KIND, EXPRESS OR IMPLIED, INCLUDING BUT NOT LIMITED TO WARRANTIES OF MERCHANTABILITY OR FITNESS FOR ANY PURPOSE.

1.F.5. Some states do not allow disclaimers of certain implied warranties or the exclusion or limitation of certain types of damages. If any disclaimer or limitation set forth in this agreement violates the law of the state applicable to this agreement, the agreement shall be interpreted to make the maximum disclaimer or limitation permitted by the applicable state law. The invalidity or unenforceability of any provision of this agreement shall not void the remaining provisions.

1.F.6. INDEMNITY - You agree to indemnify and hold the Foundation, the trademark owner, any agent or employee of the Foundation, anyone providing copies of Project Gutenberg™ electronic works in accordance with this agreement, and any volunteers associated with the production, promotion and distribution of Project Gutenberg™ electronic works, harmless from all liability, costs and expenses, including legal fees, that arise directly or indirectly from any of the following which you do or cause to occur: (a) distribution of this or any Project Gutenberg work, (b) alteration, modification, or additions or deletions to any Project Gutenberg work, and (c) any Defect you cause.

Section 2. Information about the Mission of Project Gutenberg

Project Gutenberg is synonymous with the free distribution of electronic works in formats readable by the widest variety of computers including obsolete, old, middle-aged and new computers. It exists because of the efforts of hundreds of volunteers and donations from people in all walks of life.

Volunteers and financial support to provide volunteers with the assistance they need are critical to reaching Project Gutenberg’s goals and ensuring that the Project Gutenberg collection will remain freely available for generations to come. In 2001, the Project Gutenberg Literary Archive Foundation was created to provide a secure and permanent future for Project Gutenberg and future generations. To learn more about the Project Gutenberg Literary Archive Foundation and how your efforts and donations can help, see Sections 3 and 4 and the Foundation information page at www.gutenberg.org.

Section 3. Information about the Project Gutenberg Literary Archive Foundation

The Project Gutenberg Literary Archive Foundation is a non-profit 501(c)(3) educational corporation organized under the laws of the state of Mississippi and granted tax exempt status by the Internal Revenue Service. The Foundation’s EIN or federal tax identification number is 64-6221541. Contributions to the Project Gutenberg Literary Archive Foundation are tax deductible to the full extent permitted by U.S. federal laws and your state’s laws.

The Foundation’s business office is located at 41 Watchung Plaza #516, Montclair NJ 07042, USA, +1 (862) 621-9288. Email contact links and up to date contact information can be found at the Foundation’s website and official page at www.gutenberg.org/contact

Section 4. Information about Donations to the Project Gutenberg Literary Archive Foundation

Project Gutenberg™ depends upon and cannot survive without widespread public support and donations to carry out its mission of increasing the number of public domain and licensed works that can be freely distributed in machine-readable form accessible by the widest array of equipment including outdated equipment. Many small donations ($1 to $5,000) are particularly important to maintaining tax exempt status with the IRS.

The Foundation is committed to complying with the laws regulating charities and charitable donations in all 50 states of the United States. Compliance requirements are not uniform and it takes a considerable effort, much paperwork and many fees to meet and keep up with these requirements. We do not solicit donations in locations where we have not received written confirmation of compliance. To SEND DONATIONS or determine the status of compliance for any particular state visit www.gutenberg.org/donate.

While we cannot and do not solicit contributions from states where we have not met the solicitation requirements, we know of no prohibition against accepting unsolicited donations from donors in such states who approach us with offers to donate.

International donations are gratefully accepted, but we cannot make any statements concerning tax treatment of donations received from outside the United States. U.S. laws alone swamp our small staff.

Please check the Project Gutenberg web pages for current donation methods and addresses. Donations are accepted in a number of other ways including checks, online payments and credit card donations. To donate, please visit: www.gutenberg.org/donate.

Section 5. General Information About Project Gutenberg electronic works

Professor Michael S. Hart was the originator of the Project Gutenberg concept of a library of electronic works that could be freely shared with anyone. For forty years, he produced and distributed Project Gutenberg eBooks with only a loose network of volunteer support.

Project Gutenberg eBooks are often created from several printed editions, all of which are confirmed as not protected by copyright in the U.S. unless a copyright notice is included. Thus, we do not necessarily keep eBooks in compliance with any particular paper edition.

Most people start at our website which has the main PG search facility: www.gutenberg.org.

This website includes information about Project Gutenberg, including how to make donations to the Project Gutenberg Literary Archive Foundation, how to help produce our new eBooks, and how to subscribe to our email newsletter to hear about new eBooks.

Table of Contents

VÄLJEMMILLÄ VESILLÄ

SISÄLLYS:

»VÄLJEMMILLÄ VESILLÄ».

ELÄMÄN LAULU.

I.

II.

III.

IV.

V.

VI.

ISÄNMAALLISIA:

»YHTEISVOIMIN YHTEISTYÖHÖN!»

KANSALLENI.

JUHLARUNO

I.

II.

III.

EN JOUDA, EN JOUDA!…

I.

II.

MAISTERI-KEKKERIT.

KUMMAKOS JOS MAAMME KALLIS?

KUUSI KALLIOLLA.

VUODEN VAIHEELLA.

KERJÄLÄISEN JOULUILTA.

MIELIALOJA JA TUNTEITA.

SYKSYINEN MIELIALA.

NIIN HERKKÄ KUIN HAAVAN LEHTI.

TUULIAJOLLA.

TALVITUNNELMA.

VÄSYKSISSÄ.

MÄ OLEN KUIN SIIPEHEN AMMUTTU LINTU.

ONNENSA KUKKULALLA.

UNTA.

NIIN USKOLLISNA KUIN TAIVAHAN TÄHDET.

HÄN.

VASTAISEN AI'AN VIENO AUERPILVI.

KUIN LEIKKII LÄMMIN SÄDE SUVIPÄIVÄN.

HYLJÄTTY.

ET LEMPESI HAAVOJA LÄÄKITÄ VOI!

KUIN HUOLIVI KUUTAMON KULTAINEN VYÖ.

NIINKUIN MERTEN MYRSKYSÄILLÄ.

NEITI B:LLE.

IMPENI.

I.

II.

III.

MÄ SUUTELIN HÄNTÄ JA ITKIN.

ÄITINI SILMÄT.

KAUNIIMPI SENTÄÄN.

»VIATTOMUUDEN UNI».

MIETELMIÄ.

»TUNNE ITSESI».

ELON MAHTI.

KUKA ON ONNETON?

IVALLISIA.

»IHAN KAAVAHAN KEISARIKUNNAN!»

TURVASSA VANHAIN JA VALTION!

ERÄÄLLE KAUNOTTARELLE.

ERÄÄLLE ÄIDILLE.

KEVÄTKYLMÄT.

ERÄÄLLE ARVOSTELIJALLE.

VANHOJEN MATKIJALLE.

THE FULL PROJECT GUTENBERG™ LICENSE